text:
Lesarin skrivar
Aðalfundur í tryggingarsamtakinum – larmandi tøgn?
18. Apr 2012
Fríggjadagin í næstu viku verður aðalfundur í tryggingarsamtakinum, har tú sum tryggingartakari hevur atgongd og talurætt. Komm og hoyr, hvat tíni umboð siga – ella...
les meir
Makreliadan
18. Apr 2012
Tórbjørn Jacobsen: Ymiskir eru hættirnir at vinna sær politiskt vald. At halda fast um tað krevur bonskleika, snildi og állaleik. Niccolò di Bernardo dei Machiavelli...
les meir
Um at flyta stovnar og virksemi úr Havn
18. Apr 2012
Munligur fyrispuringar til Kaj Leo Johannesen : Fyrispurningar: Landsstýrismaðurin í vinnumálum og landsstýrismaðurin í fiskivinnumálum hava gjørt av at flyta raksturin av havransóknarskipinum og skipunum...
les meir
Hvat vil samgongan gera við Teistan
16. Apr 2012
Munnligur fyrispurningur til landsstýrismannin í samferðslumálum, Jóhan Dahl, viðvíkjandi umvæling av Teistanum. 1) Nær verður Teistin tikin úr sigling, og hvat avloysaraskip verður sett ístaðin?...
les meir
Sandoyggin sum frítíðarparadís
15. Apr 2012
Ein kinverskur milliarderur hevur leingi ynskt at keypt eitt stórt øki á Norðurlandinum í Íslandi, sum hann hevur ætlað at gjørt til eitt attraktivt frítíðarparadís,...
les meir
Gyklarin framførur í sirkus Tinganesi
13. Apr 2012
Seinastu tíðina hevur gyklarin mikli ferðast við fíggjargykli, sum hevur materialiserað seg sum luftkastellir, ið m.a. randa flatskattin so rundan, reyðan og leskiligan, at sjálvt...
les meir
Sandoyggin ongan góðan í samgonguni!
12. Apr 2012
Fyri fyrstu ferð í eitt mannaminni hava vit eina samgongu, sum als ongar pengar setur av til Sandoynna í einum samgonguskeiði. Vitandi um at oyggin...
les meir
Harrafólkið herjar á tey veiku. Meðan tey friða síni egnu í klassa A
11. Apr 2012
Arbeiðsleys -pensionistar -láglønt - skúlaungdómar og sjúklingar standa fyri skotum, meðan skattaskjólsfólkið saman við skatta- og mvg-svindlarum í hundraðtalsmillióna- klassanum verða settir til háborðs við...
les meir


c: text/html

text:
Nær: 2. jun. - 31. des. 2018
Lurta eftir søguni um Kópakonuna við at taka niður appina Tempus Fugit og finna fram "Kópakonan Revisited" sum er ein audiodrama/audiowalk.
Den fungerer i Torshavn.
Á enskum.
Nær: 1. jun. 2018, fríggjadagur
Hvar: Gróðurstøðin í Hoydølum, Streymoy
Opið hús og framsýning av urtagarðinumvið meir enn 50 átuligum plantum. 12.00-19.00Træeyðkennis-kapping fyri børnum í øllum aldri. Eisini verður hugni við báli ogsneisabreyði.17.00 Áhugaverdrundsýning og frágreiðing um framleiðsluna og royndarvi…
Nær: 1. jun. 2018, fríggjadagur
Hvar: Gróðurstøðin í Hoydølum, Streymoy
Opið hús og framsýning av urtagarðinumvið meir enn 50 átuligum plantum.
12.00-19.00Træeyðkennis-kapping fyri børnum í øllum aldri. Eisini verður hugni við báli ogsneisabreyði.
17.00 Áhugaverdrundsýning og frágreiðing um framleiðsluna og roynd…
Nær: 1. jun. 2018, fríggjadagur
Hvar: Katrina Christiansen, Streymoy
Rundferðí søguliga bygninginum.
Nær: 1. jun. 2018, fríggjadagur
Amnes-Tea. Mála tote-bags og drekk ein temunn samanvið Amnesty Ung í sambandi við nýggja átakið DIRVI.
Nær: 1. jun. 2018, fríggjadagur
Hvar: Mjørkadalur, Streymoy
Kriminalforsorginhevur rundvísing í Mjørkadali. Tilmelding á tilmelding.arrest@gmail.comAvmarkað pláss. Umframtrundvísing í húsinum verður søla av framleiðslu hjá innsettum. Einans kontantsøla.Eisini verður høvi atvitja Joel Cole í verkstaði hansara.
Nær: 1. jun. 2018, fríggjadagur
Hvar: Býarbókasavnið, Streymoy
Leikasavniðletur upp. Turið Horn, forkv. í Náttúru-og umhvørvisnevndini, heldur røðu.
Nær: 1. jun. 2018, fríggjadagur
Hvar: Reinsaríið, Streymoy
Listaverkstaður – Sjáldsamar sjóverur.Opin listaverkstaðurfyri allar aldursbólkar, har øll, sum hava hug at luttaka, kunnu vera við. Børnundir 9 ár mugu tó hava ein vaksnan við sær. Undirvísarar eru Maria Smith ogBjørg Djurhuus. Evnið tekur støðið í…
Nær: 1. jun. 2018, fríggjadagur
Hvar: Gamli Kirkjugarður, Streymoy
Óli Jacobsen vísir runt og greiðir frá.
Nær: 6. jun. - 29. aug. 2018
Hvar: Gjógv - Gjáargarður, Eysturoy
Mentanarkvøld við tónleiki, mati og føroyskum dansi, hvønn mikudag frá 6. juni til 29. august
Nær: 16. aug. - 17. aug. 2018
Hvar: Norðurlandahúsið, Streymoy
VATN - Norðurlendsk Salón
Norðurlandahúsið í Føroyum hevur í sambandi við Summarframsýningina 2018 bjóðað øllumnorðurlendskum og baltiskum myndlistafólkum at lata verk inn til framsýningina VATN – NorðurlendskSalón, sum verður í tíðarskeiðnum 16. ju…

robotstxt: allowed

filter: keep


text:
Hvirlan hevur í størsta partin av einum árið arbeitt við tankanum um at skipa fyri serligum tiltakið. Nú eru tað mesta komi uppá pláss og tí er støðan tann at eftir at kvinnurnar nú í nógv ár hava havt egna rennikapping fáa mennirnir nú sama møguleika. Tað hendir leygardagin 6. apríl tá Hvirlan á fyrsta sinnið skipar fyri Mannfólkarenning.
Tiltakið er opið fyri øllum monnum, sum vilja útfordra seg við at renna eina kanska eitt sindur óvanliga rutu, tí rutan verður løgd uttanum vegir, gøtur og brýr, tvs at luttakararnir sleppa at leypa um áir, renna brekkur, í sandi og á øðrum krevjandi undirlagi. Í alt verður teinurin uml. 6 km hjá teimum vaksnu (18 ár og eldri) og uml. 3 km hjá yngsta bólki, men tað er ivasamt um tíðin hjá fremsta manni ikki ferð at liggja væl omanfyri tað, sum vanliga verður nýtt at renna hesar teinar uppá. Fyriskipararnir ivast tó ikki í at nógvir fara at vísa hvat teir kunna undir slíkum umstøðum.
Heiðursmerkir verða latin til teir tríggjar fremstu í bólkunum:
Samstundis verður skipa fyri firmakapping, har tríggir luttakarar eru á hvørjum liðið. Tey lið, sum gerast nummar 1, 2 og 3 fáa steyp til ognar. Einans 6 km teinurin telur í firmakappingini.
Byrjað verður við Kjøtbúðina á Akranesgøtu 7. Tá komi er á mál verður smyrjibreyð at fáa í ella uttanfyri hølini hjá Kjøtbúðini á Akranesgøtu 7.
Tiltakið er skipa í samstarvið við InterSport, ið letur eina blusu til allar luttakarnar og Kjøtbúðina. Tilmelding letur upp í næstum á www.hvirlan.fo.
Det glaeder jeg mig til, saa maa vi bare haabe paa godt vejr = regn&frisk vind 😉


text:
Orð og lag: Walter Erixon
Týtt: Kajfinn Hammer
1. Eg fekk bilett til Himmalin,
og stevni fram hóast leiðin ei er løtt;
ja, stundum tagnar sangur mín,
og fjart mær tykir Guðs lyftisríka land.
Niðurlag: Men tó hinumegin ánna ein dýrdardag
skjótt um síðsta marknaliðið mín sál fer glað,
síðsta strekkið er hitt besta á vegnum heim
til málið sæla, Jerusalem.
2. Eg fekk bilett bert annan veg
úr eini verð sum av sorgum plágað er;
eg havi sagt farvæl til synd,
um enn eg ferðist í skuggalandi her.
3. Eg fekk bilett til ævigt vár
og til ein dag, tá ið sólin setur ei;
mítt pass er klárt og stemplað við
Hans reyða blóði sum fyri meg her leið.
4. Eg fekk bilett til Lívsins Land,
har øll sum frelst eru savnast loyst og sæl;
har gloymt er heimsins strev og stríð,
til brek og fall tá eg havi sagt farvæl!


text:
Árni Gregersen, ting.fo 12.10.2017 (06:45)
Uppskot í stríð við tingskipan
Løgmaður hevur latið Løgtinginum uppskot um Stjórnarskipan Føroya,men ivasat er um uppskotið verður viðgjørt í verandi líki.
Løgtingsins umsiting hevur viðgjørt uppskotið og hevur latið formansskapinum eitt upprit um uppskotið. Formansskapurin hevur havt ein fund um hetta upprit og fer aftur at viðgera tað týsdagin.
Enn er ikki alment, hvat stendur í uppritinum, men okkara keldur siga, at umsitingin heldur, at uppskotið er í stríð við tingskipanina, umframt at tað er heldur torskilt - millum annað í sambandi við ígildiskomu.
Formansskapurin viðger um hann skal mæla tinginum til at viðgera uppsotið ella um hann fer at mæla tinginum til at vísa uppskotinum frá sær - serliga tí uppskotið í ávísum førum stríðir ímóti orðingum í tingskipanini.
Tað er ikki vanligt, at umsitingin ger upprit um lógaruppskot uttan so, at uppskotini eru í stríð við aðra grundleggjandi lóggávu.
Formansskapurin í tinginum er Páll á Reynatúgvu, Tjóðveldi, heðin Mortensen, Javnaðarflokkurin, Edmund Joensen, Sambandsflokkurin og Jógvan á Lakjuni, Fólkaflokkurin
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Grækarismessurøða á Vaglinum í Havn 15.mars 2015/
Grækarismessurøða á Vaglinum í Havn 15.mars 2015
Góðu tit øll
Í Føroyum búgva í løtuni 93 ymiskir nationalitetir. Og kanska hava vit havt varhugan av hesum í longri tíð, allarhelst hava vit sæð tað í frystidiskinum í Miklagarði, har matvøruúrvalið gerst alsamt meira fjølbroytt. Men annars eru teir mongu tjóðskapirnir í Føroyum rættiliga ósjónligir, og tað er spell, tí tað er ikki bara innan matgerð, at okkara innflytarar hava nakað at bjóða uppá.
Hugsa vit aftur í tíðina, høvdu vit neyvan klárað okkum serliga væl uttan frískt útlendskt blóð og tað meini eg nokk so ítøkiliga. Við tað, at Føroyar eru eitt oyggjaland, er samfelagið av sær sjálvum merkt av nógvari ferðing - bæði koma og fráferð eru grundleggjandi partur av tilveruni her. Seinastu árini er talið av innflytarum til Føroyar vaksið, innflytarar festa røtur her, tey arbeiða, summu fáa familju, og øll ríka tey føroyska samfelagið á sín hátt. Fyri bara at nevna eitt dømi innan eitt øki, sum eg sjálv kenni eitt sindur til, so hevur føroysk list í stóran mun notið gott av innflytarum og av eftirkomarum av innflytarum. Tað fer at taka ov drúgva tíð at nevna øll, men eg kann nevna nøkur einstøk dømi uppá innflytarar, sum øll hava havt eina ómissandi stóra ávirkan á føroyska list - ein er hin musikalski Bakar Hansen frá Bornholm, sum William Heinesen portretterar sum Kaspar Bomann í skaldsøguni Glataðu Spælimenninir - men mamma William Heinesen var jú eisini donsk, hon kom frá Restorff familjuni í Havn, ið upprunaliga kom úr Danmark. Sharon Weiss kemur úr Massachusetts, men so knappliga var hon her í Havn og lærdi meg nótar og at spæla blokkfloytu í Eysturskúlanum fyri nógvum árum síðani, tað broytti mína verð - nú lærir hon sonin hjá mær um verðina í Frískúlanum. Amerikanska ferðakvinnan, ævintýrarin, Elisabeth Taylor og vinkona hennara, danska prestakonan á Viðareiði, Flora Heilmann vóru millum tær fyrstu í Føroyum at takast við myndlist tíðliga í 20. øld og teirra áhugi festi í áhugan hjá øðrum, m.a. hjá Eiðismálaranum Niels Kruse. Hetta skapti ringar í sjónum, ið spakuliga mentust til eina føroyska myndlist. Seinni í tíðini hevði danski listamaðurin og listamiðlarin, Jack Kampmann ómetaliga stóra ávirkan á føroyska listaumhvørvið og í dag er tað heilt løgið at ímynda sær føroyska list uttan alt tað, sum gongur fyri seg í Steinprenti við bæði útlendskum og føroyskum listafólkum, harav mong teirra eru útisetar, ið eins og flytifuglar vitja heim og ríka okkum við síni list.
Tað var júst í Steinprenti, at framsýningin Svart og Reytt læt upp á Grækarismessu fyri nøkrum árum síðani. Íblásturin til myndaúrvalið á framsýningini kom frá teimum vøkru og grafiskt greiðu litunum hjá okkara tjóðfugli. Í onkrum práti upplatingardagin komu vit inn á eitt gamalt og kent evni, hví júst tjaldrið er føroyskur tjóðfuglur. Hví velja ein flytifugl til tjóðfugl, ein fugl, sum bara er her ta góðu tíðina av árinum, og sum rýmir áðrenn kuldin og myrkrið av álvara seta inn. Hví ikki heldur velja ein fastbúgvandi fugl til tjóðfugl, ein fugl, sum ikki rýmur when the going gets tough. Kanska skuldi mann valt ein meira pragmatiskan og opportunistiskan fugl sum krákuna ella ravnin til føroyskan tjóðfugl? Hesir fuglar tykjast serliga snildir, tá tað kemur til at lívbjarga sær og sínum og júst hetta hevur víst seg at vera frammarlaga í huganum hjá okkum føroyingum seinastu árini. Eitt valslagorð til síðsta val snúði seg um at føroyingar skuldu arbeiða meira. Og tað hava vit. Vit hava arbeitt sum ongantíð áður. Vit hava arbeitt so nógv, at fleiri av okkum eru stressað. Og sjálvt um pengarnir streyma inn, vaksur hallið á fíggjarlógini, ójavnin í samfelagnum økist, og á Landssjúkrahúsinum hava tey eftir øllum at døma ikki ráð til lunkað vatn. Svimjihylurin, sum verður brúktur í sambandi við uppafturvenjing og til giktasjúklingar er tómur. Og hetta er ikki einasta tvørsøgn í Føroyum í løtuni. Onkursvegna er tað sum sigla vit við mentalum hentleikaflaggi í hesum árum. Vit vilja sjálvandi fegin flagga við Merkinum, tá Pál kemur á mál, ella tá aðrir føroyskir úrmælingar skara framúr í altjóða høpi, men taka líka so altrá ímóti danska blokkstuðlinum hvørt tað einasta ár. Samstundis vilja vit virðast sum tjóð, men tá talan er um at taka ímóti flóttafólkum, stendur einki til hjá okkum, tað mugu danskarar taka sær av. Men danskarar skulu væl at merkja ikki blanda seg uppí hvørki handilin við fiskiloyvum ella samstarvið við Russland og soleiðis heldur tað fram. Vit blása við mjøli í munninum og gera tað eftirhondini nokk so rutinerað.
Heimurin hongur saman í størri mun enn áður, kanska hongur hann meira saman enn vit megna at fata ella at taka ábyrgd fyri – hesin tankin kom til mín, tá eg í fyrru viku las í Politiken um sjey ára gomul børn, ið umhugsa sjálvmorð í flóttafólkalegum í Syria. Men altjóðagerðin er ikki longur eitt fremmant framtíðarfyribrigdi, vit eru mitt í henni. Eg hugsi, at tey flestu munu hava uppdagað, at tað ikki ber til at koyra solo í heiminum í dag. Fiskivinnan er helst tað økið, har altjóðagerðin fyrst hevur gjørt um seg - føroysk sjófólk eru høgt í metum og arbeiða kring allan heimin. Innan fiskivinnuøkið vita tey av hvussu stóran týdning tað hevur at lúka tey krøv, ið verða sett til skip og manningar og at tryggja, at tey samsvara við altjóða konventiónir og kvotur. Men fiskivinnan má eisini taka menniskjanslig atlit og umhvørvisatlit mugu somuleiðis takast í álvara. Hetta verður í størri mun eitt sjálvsagt krav. Og sjálvt um prísurin er minni fyri fiskahøvdið enn fyri fiskin, so ber ikki til at tveita høvdini fyri borð. Sjálvandi ger tað ikki tað. Vit hava onnur og meira týdningarmikil atlit enn fíggjarlig at taka. Í staðin fyri at skava inn undir okkum, kunnu vit t.d. við størri eyðmýkt hugsa um framtíðina, um framtíðar ættarlið, um at lata vera við at oyða fiskastovnar og minnast til, at planetin bara er okkum til láns og at okkara tíð her er avmarkað.
Sverre Patursson hugsaði nógv um framtíðina. Hann var hugsjónarmaður umframt rithøvundur og blaðmaður og skipaði saman við Skótaliði Sigmunds Brestisson av fyrstan tíð fyri Grækarismessuhaldi í 1943. Tá snúði tað seg bæði um tjóðskaparliga kveiking og um at fagna sólarljósinum. Felagið, sum Sverre Patursson stovnaði fyri 120 árum síðani í 1895 fekk navnið Sólarmagn og hetta felag gjørdist fyrimynd hjá ungmannafeløgum um allar Føroyar, sum vóru grundleggjandi partar av eini fólkaræðisligari menning. Symbolskt hevði sólarljósið stóran og eyðsæddan týdning sum undirstøði undir einari tjóðskaparligari upplýsing. Men sólarmegin varð eisini dyrkað fyri sínar ítøkiligu lívgevandi strálur, sum jú kennast serliga góðar, tá tær koma aftaná mánaðar í myrkri - fríggjadagin um bara fimm dagar vita vit hvussu tað kennist, tá sólin tendrar aftur aftaná eina fulla sólarmyrking. Tá kunnu vit kanska hugsa um yrkingina “Kom dagur, kom ljós”, sum Sverre Patursson skrivaði í 1925 og sum verður umrødd í Bókmentasøguni hjá Maluni Marnersdóttir og Turið Sigurðardóttir. Endin á yrkingini snýr seg um sólina og um ljósið, sum verður knýtt saman við einum ynski um tjóðskaparligt sjálvræði, tað ljóðar soleiðis: “Øld eftir øld/ í túsund ár/ sá ættin vár/ sól at rísa/ sól at seta.../ Kom dagur,/ kom sól,/ kom megi,/ kom dirvi,/ kom gleði,/ og gev okkum signing til/ frælsisleið.”
Sverre Patursson var ein sera ágrýtin og virkisfúsur maður, og hansara bjartskygni er stuttligt og inspirerandi at lesa í dag. Í tekstinum Føroyar – land okkara, sum er prentaður í Varðanum í 1932, staðfestir hann: “Føroyar eru einki liðugt land. Føroyar eru bert í byrjan. Enn eru vit einans 25.000 fólk her í oyggjunum. Í øllum góðum eiga vit at kunna vaksa til 100.000 í tali, áðrenn her verður ov trongt”. Hetta má sigast at vera øðrvísi optimistiskt enn forsíðan á Dimmalætting, sum í síðstu viku spáddi um, at Føroyar fara at verða avtoftaðar. Sverre Patursson hevði neyvan nakrar fólkatalsframskrivingar at halda seg til, men hann var treystur og hevði stórar tankar um sítt land, og ikki minst, so tykist hann hava verið sera opin og gestablíður í mun til umheimin. Sverre Patursson var fuglavinur og fuglafrøðingur og tað var als eingin tilvild, at hann valdi tjaldrið til tjóðfugl. Hetta er m.a. grundað á Fuglakvæðið hjá Nólsoyar Páll, sum í kvæðinum lýsir seg sjálvan í tjaldurshami. Í Fuglakvæðinum verður tjaldrið lýst at vera ein djarvur, rættvísur og ósjálvsøkin fuglur, ið tekur sær av teimum smáu, veiku fuglunum og teimum, ið standa uttanfyri, og verjir teir móti rovfuglunum.
Tað, at ein tjóðfuglur er tjóðfuglur alt árið kemst av, at hann er eitt symbol. Eitt symbol er jú ein fullkomin ímynd, bygd av hugsjónum, ið kunnu tykjast nóg so høgtflúgvandi í mun til tann vanliga, praktiska gerandisdagin. Og sjálvandi verður føroyski veruleikin aldrin lýtaleysur, tað skal hann ikki. Men kanska skulu vit brúka Grækarismessuna, kanska kunnu vit brúka ta ljósu tíðina og tjaldrið sum fyrimynd og eina leiðarstjørnu, ið kann geva okkum dirvi og áræði til at venda grammleikanum, teimum glúpsku og sjálvsøknu rovfuglunum bakið, so at vit í staðin í felag kunnu fagna ljósinum, opinleikanum og ymiskleikanum í Føroyum.
Takk fyri.


text:
Vodka
Vodka er rúsdrekka, sum er sterkari enn 37,5% alkohol. Vodka er upprunaliga ein eysturevropeiskur drykkur, ið verður framleiddur úr øllum rávørum, sum kunnu gerast um til alkohol, men sum oftast verður korn ella epli nýtt. Tá ið tað er dropadrivið, verður sprittið sílað, so at øll lukt- og smakkfrumevni verða tikin burtur. Munurin á teimum ymsu sløgunum liggur í dygdini á rávørunum og í vatninum. Vodka verður mest nýtt til at blanda ymiskar drykkir. Vodka inniheldur vatn og alkohol. Tað fæst harumframt eisini við einum ótali av ymsum tilsettum smakkum. Alkoholprosentið spennir millum 35 % og 50 %. Navnið Vodka er eitt vart navn í ES, og reglurnar eru greiðar. Vodka skal verða destillerað til minst 95 % og síðani blandað til í minsta lagið 37 %. Um hesar reglur ikki verða fylgdar, kann tað ikki eita Vodka, men má seljast undir øðrum navni.
Sløg[rætta | rætta wikitekst]
- Absolut Vodka
- Absolwent Vodka
- Bols Vodka
- Chopin Vodka
- Explorer Vodka
- Finlandia Vodka
- Fjodor Vodka
- Ikon True Russian Vodka
- Kalashnikov Vodka
- Komitroff Vodka
- Konings Rossia Vodka
- Koskenkorva Vodka
- Moskovskaya Vodka
- Palace Vodka
- Rasputin Vodka
- Smirnoff Vodka
- Stolichnaya Vodka
- Zaranoff Vodka
- Znaps Vodka


text:
Bođar tú til allar tjóđir:
ćra skalt tú fađir tín,
ćra skalt tú tína móđur,
so tćr fylgir signing mín.
Landiđ gevi eg tćr tá,
leingi tú har liva má,
fólkiđ títt tá skal eg kenna,
međan řld um řldir renna.
Řrindiđ er úr einum sera hugtakandi fosturlandssangi eftir Jóannes Patursson. Ein sangur um at varđveita arvin eftir forfedrarnar.
Helt, eg kundi brúka burtur úr honum, nú vit fara at tendra jólatrćiđ eftir guđstćnastu í Sóknarkirkjuni í Kirkjubř. Ein hugtakandi lřta í elstu kirkju í Fřroyum, sum hevur sín uppruna í 1100 talinum. Eina slíka lřtu kann hugurin fara at reika.
Fřroyamál og stríđiđ fyri tí hevur havt sínar góđu stuđlar í Kirkjubř. Jóannes bóndi var ein oddamađur fyri jólafundinum um at verja Fřroyamál og Fřroyasiđir, og í Fřringafelag, hvřrs fremsta stevnumiđ var at fáa Fřroya mál til ćru í kirkju og á tingi.
Jóannes bóndi virkađi eftir hesum stevnumiđi. Bróđurin Sverre Patursson var íđin nýtari av fřroyskum máli í sínum tíđindamanna- og rithřvundavirki. Tađ var systirin Sannulena Patursson eisini í sínum blađstarvi. Siggert brúkti mest fremmand mál, tá hann segđi frá sínum ferđum um heimin.
Í seinni árum hevur sjálv ímyndin av at fara vćl um fřroyska máliđ, Jóhan Hendrik, sitiđ júst her í Kirkjubř.
Smáu málini í vanda
Ein spurningur, sum í dag er frammi millum teirra, sum umbođa tey smáu málini, er vandin, tey eru í. Eitt nú, at norđurlendingar mangan tosa saman á enskum, tí teir halda seg ikki til at skilja grannamálini.
Einasta kvinnan í íslendska forsetastólinum er sendifrúa fyri UNESCO viđ serligari ábyrgd fyri smáu málunum. Hon heldur, at fřroyingar eru teir, sum hava besta máskiliđ í Norđurlondum, og ivast ikki í, at hetta er eitt úrslit av, at vit hava veriđ noydd at stríđast fyri móđurmálinum.
Vígdis Finnbogadóttir heldur, at máliđ hevur serligan sřguligan týdning í Norđurlondum, tí norđurlendingar hava ikki so nógvar og stórar borgir at vísa á, sum tey hava suđuri í Evropa. Hinvegin, sigur Vígdis, hava vit Orđini. Máliđ er okkara borg, og máliđ knýtur bond aftur í okkara sřgu.
Hetta er ikki hissini lýsing av týdninginum, sum móđurmáliđ hevur, og niđurstřđan hjá Vígdis Finnbogadóttir er, at skula tey smáu málini ikki týnast, so rćđur um at vekja tey ungu fyri málinum, vekja áhugan hjá ungdóminum fyri at rřkja og bera móđurmáliđ víđari.
Hetta er eitt, sum er uppi í tíđini, men tađ er ikki nýtt fyri okkum. Eg haldi, at tey vistu tađ longu í 1888, og tí lřgdu tey seg í tí rembingini fyrst og fremst eftir at fáa Fřroyamál aftur til ćru. Jóannes yrkti:
Fřroya mál á manna tungu
merkir: her býr Fřroya fólk
slektir fornu og tćr ungu
eyđkendu seg sum ein bólk,
iđ helt fast viđ fedramál,
virdu tađ av hug og sál,
gloymdu ikki ćttarbandiđ;
byggja tí enn hetta landiđ.
Katólskur miđdepil
Eg dugi ikki at siga, hvussu langt aftur í sřguna jólatrćiđ í Kirkjubř rřkkur, men so mikiđ veit eg, at jólini eru gomul her, og óivađ hava heiđin jól veriđ drukkin í Kirkjubř áđrenn kristnu jólini. Kirkjubřur var eisini miđstřđin í teimum kristnađu Fřroyum, og vit kunna ímynda okkum, at teir katólsku bisparnir og prestarnir á biskupssetrinum á sín hátt hava gjřrt almikiđ burtur úr jólunum.
Tađ er alsamt stórur áhugi fyri at fáa greiđu á meir enn 1000 ára longu sřguni hjá hesum stađ, tí granskingin higartil hevur stađfest, at nógvir loynidómar eru fjaldir í miđaldarsřguni. Hetta var eisini ein spurningur, sum upptók kirkjubřmannin Erlend Patursson, sála.
Eina ferđ, eg hitti hann, sigur hann: Tú Jógvan. Heldur tú, at tađ er frekt at fara suđur til Rómaborg og banka upp á hjá pávanum at spyrja, um eg kann sleppa niđur í kjallaran hjá honum at leita eftir gomlum skjřlum um Kirkjubř? Kanska sigur hann ja, tá eg leggi aftrat, at eg eri ćttađur úr gamla biskupssetrinum og uppkallađur eftir einum hřgt virdum katólskum bispi í Fřroyum. Eg helt so viđ.
Jólini eru barna- og familjuhátíđin, sum vit gleđa okkum til. Břrnini eru vćlhýrd og hava ikki stundir at bíđa, tí jólakalendarin skal latast upp hvřnn morgun. Fyri framman er jólaaftan. Tá verđur spennandi at vita, um jólamađurin hevur fingiđ hendur á teirri rřttu gávuni. Tađ ivist eg ikki í.
Í řllum jólastákinum gloyma vit kortini ikki, at jólabođskapurin framvegis er hin sami: Friđur á jřrđ og í menniskjum góđur tokki. Eg fari at takka řllum, sum hava fyrireikađ hesa hugnalřtu, og ynskja tykkum řllum somlum, eini gleđilig jól – og ongantíđ betur, um tey verđa hvít. Og nú verđur jólatrćiđ tendrađ.
Jógvan Arge


text:
Orð: Ókendur
Týtt: Hjalmar Joensen
1. Skjótt í skýggini Hann kemur, einglarøddir hoyra vit,
náðiklokkan slær sítt síðsta klokkuslag!
Kristi dýrd vit skulu skoða, búni vár fær hvítan lit,
á, um Jesus Sína Brúður tók í dag!
Niðurlag: O, Hann kemur, Jesus kemur,
frø teg vinur, Jesus kemur;
Zionslambið Síni tekur,
vilt tú vera við í Hvíta Skaranum?
2. Hátt á Zion stendur Lambið við Tí Frelsta Skaranum,
sum Guðs Faðirs navnamerki á sær ber;
Skarin keyptur er og tváaður í offurblóðinum,
fylgir Lambinum á síni himmalsferð.
3. Fyri Trúnuni á Zion Skarin syngur Lambsins prís,
fyllir Himmalin við føgrum hørpuslátt’;
frá teim frelstu hjørtum hoyrist lov og tøkk í Paradís
fyri Guðs og Kristi ásjón dag og nátt.


text:
Uppskot til samtyktar um klassiska latínska alfabetið
Uppskot til samtyktar
Løgtingið heitir á landsstýrið um at fyrireika og leggja fram lógaruppskot, ið skal
áseta, at klassiska latínska alfabetið skal vera almenna alfabetið í Føroyum, og at
serføroysku bókstavirnir verða settir fyri seg.
Viðmerkingar
Í Føroyum verða, eins og í meginpartinum av heiminum, latínsku bókstavirnir nýttir.
Men stavraðið – alfabetið – sum verður nýtt í Føroyum, er kortini ikki tað sama, sum
nýtt verður í øðrum londum, ið nýta latínsku stavirnar.
Nakrir stavir – C, W, X og Z – eru als ikki at finna í alfabetinum, sum føroysk børn
læra í barnaskúlanum.
Og føroyskir serstavir – tvíljóðini EI, EY, OY og strikustavirnir Á, Í, Ó, Ú, Ý – eru
settir inn í sjálvt alfabetið.
At ávísir bókstavir eru tiknir úr alfabetinum, er ógvuliga ørkymlandi, tí hesir somu
bókstavir verða nýttir dagliga av øllum føroyingum.
C er millum teir stavir, sum mest verða nýttir í Føroyum yvirhøvur, men hinir útihýstu
stavirnir eru eisini so vanligir, at royndin at gera teir “óføroyskar” ikki kann eydnast,
og aldrin fer at gera annað enn at ørkymla fólk.
• Vit tosa um CO2 útlát.
• Vit tosa um C vitaminir.
• Vit tosa um Loran C.
• Vit tosa um Lista C.
• Tá vit býta okkurt upp, geva vit tí ofta heitini A, B, C o.s.fr. T.d. kunnu vit
velja lúku C, tá vit spæla Gekk.
• Vit nýta, eins og gjørt verður alla aðrastaðni, “ABC” sum eitt hugtak. Vit siga
málarans ABC, sjómansins ABC o.s.fr. Eingin tosar um AÁB’ið – og eingin
fer nakrantíð at tosa um AÁB’ið. Tað kenst fremmant, og fer altíð at kennast
frammant.
• Vit nýta eisini C, tá vit lata upp flestu heimsíður, tá vit skriva .com.
• C er partur av nógvum altjóða orðum, sum verða nýtt í Føroyum.
• Nógvir føroyingar hava bókstavin C í navni sínum.
• Royndirnar at útihýsa bókstavinum C úr føroyskum fólkanøvnum níva nógv
fólk, sum síggja stavsetingina av sínum navni sum ein part av sínum
persónliga samleika.
• Í Føroyum tosa vit meira enn aðrastaðni um sjúkuna CTD
• At útihýsingin av stavinum C er nýtt í Føroyum sæst m.a. í vísuni um Jákup á
Møn, har Nólsoyar a Páll yrkir soleiðis:
Tá ið hann var á tólvta ári,
var hann sleppingur góður,
lærdi at remsa upp ABC
og sýndist at bregða til móður.
• W nýta flestu føroyingar ógvuliga ofta hvønn einasta dag, tá vit lata upp
heimasíður – WWW.
• Eisini X verður nýttur í nógvum samanhangum. Ikki minst í roknitímunum í
sama skúla, sum lærir børnini, at X ikki er partur av føroyska alfabetinum.
• Z er eisini ein bókstavur, sum verður nógv nýttur í støddfrøðini.
• Nógvir føroyingar hava Z í navni sínum.
Uppskotssetarin hevur roynt at kannað, hvørjar tær vísindaligu ella mentanarligu
grundgevingarnar eru fyri at útihýsa hesum bókstavum úr okkara stavraði, men hevur
onga góða grundgeving funnið.
Og uppskotssetarin heldur tað vera púra skeivt at royna at gera nakað fremmant, sum
ikki er fremmant. Føroyskt skriftmál verður ikki veikari, tá hesir bókstavir eru partar
av alfabetinum; tað verður sterkari.
Tað amputeraða, "serføroyska" stavraðið styrkir ta fatan millum børn, at føroyskt
skriftmál er stirvið, gamalt og óliðiligt og ikki er í samsvari við veruleikan.
Tí skulu vit ikki royna at gera eitt serføroyskt alfabet í Føroyum, men halda okkum til
tað klassiska latínska alfabetið, sum nýtt verður í øðrum londum.
At seta serføroysku bókstavirnar inn í sjálvt alfabetið, ørkymlar eisini.
Aðrastaðni seta tey serligar bókstavir aftast ella uttanfyri. Franskt hevur t.d. é, è, ê,
spanskt hevur ñ og týskt hevur ä, ö og ü. Tey skandinavisku málini, sum eru nær
skyld við føroyskt, hava hesar somu 26 bókstavirnar, og sum uppískoyti Æ, Ø, Å. Vit
kunnu gera tað sama og seta Đ aftast, har onnur norðurlond hava Å.
Tað er ymist, hvussu orðabøkurnar nýta stavraðið, men tað er eisini vert at taka fram,
at hóast einki C er í "føroyska" alfabetinum, so hava bæði móðurmálsorðabókin og
tann stóra enska-føroyska orðabókin C við sum leitibókstav. Hesar bøkur hava heldur
ikki tvíljóðini við sum sjálvstøðugar stavir (bæði EI og EY eru undir E o.s.fr.)
Tí mælir uppskotssetarin til, at føroyska alfabetið verður tað einfalda, klassiska
alfabetið við 26 bókstavum, sum franskt, enskt, spanskt og týskt brúka, við Æ, Ø og Ð
aftast, og tvíljóðum og strikubókstavum sum ískoyti.
A B C D E F G H I J K L M N O P Q R S T U V W X Y Z Æ Ø Đ
á, í, ý, ó, ú – ei, ey, oy
Tá tað er vorðið lóg, at hetta er galdandi alfabet í Føroyum, mugu allir almennir
myndugleikar og skúlar gera tilfar, sum er í samsvari við hetta alfabet.
Føroyingar hava ongantíð tikið AÁB’ið til sín, og tí verður eingin trupulleiki av at
venda aftur til ABC’ið. Men tað er alneyðugt, at børnini kenna, at teirra móðurmál
fevnir allan tann heim, tey liva í. Og tá sjálvt alfabetið kenst fremmant og stirvið, er
vandi fyri, at tey fáa somu fatan um alt okkara skriftmál – og til endans eisini um
okkara talumál.
Tí hevur tað stóran týdning, at vit hava eitt alment ásett alfabet, sum er í samsvari við
veruleikan.
Okkara mál er undir stórum trýsti, og vit eiga at leggja nógva orku í røkt og menning
av málinum.
Men tað er avgerandi, at orkan verður nýtt til tað, sum hevur týdning: Til at styrkja og
menna nýtsluna av føroyskum í øllum viðurskiftum.
Í hesum sambandi kann vísast til álitið frá Málstevnunevndini, har fleiri skilagóð
tilmæli eru, sum eiga at verða fylgd.
Men tann orka, ið verður løgd í tað vónleysa stríðið fyri at útihýsa ávísum bókstavum
úr málinum og at fáa føroyingar at taka eitt heilt serligt alfabet til sín, er spilt. Hetta
stríð kann fyri tað fyrsta ikki vinnast og gagnar fyri tað annað ikki støðuni hjá
føroyska málinum, men ger hana veikari. Tí tað serføroyska alfabetið er ikki í
samsvari við veruleikan og hevur við sær, børnini kenna seg fremmand mótvegis
sínum egna máli.
Bókstavirnir C, W, X og Z eru ikki fremmandir. Vit nýta teir hvønn einasta dag. Hví
skulu vit so gera teir fremmandar?
Føroyskt má ikki enda sum eitt kuriosum, ið vit hava sum pynt, meðan vit nýta danskt
og enskt.
Føroyska málið er grundarlag undir og karmur um okkara mentan. Tað er ein heilt
avgerandi partur av okkara samleika. Tí má støðan hjá føroyskum styrkjast – og tað
gera vit m.a. við at lata málið vera so rúmligt og liðiligt, at tað kann nýtast í øllum
viðurskiftum.
Á Løgtingi, tann 13. august 2009
Sjúrður Skaale
løgtingsmaður


text:
Tjóðveldisfólk á hvørvisteininum
Fólk vóru savnað úr øllum landinum og huglagið var gott. Tjóðveldi og Unga Tjóðveldið høvdu valt at ganga nýggjar leiðir í einum felags átaki, sum hevði til endamáls, at menna hugsjónarliga jørðildið í flokki og ungmannafelag, nú apati og fullkomið hugsjónarloysi ræður í landinum. Leivdirnar av neoliberala eksperimentinum hjá Óla Breckmann frá 2004-2008, við Eidesgaard sum stavnamanni, syngur nú sín svanasong. Tí ræður um, at eitt væl dubbað lið stendur tilbúgvið, at taka við valdinum, táið útslignu politisku zombiararnir fara um lúnningina einaferð seinri í ár.
Uni Arge spældi nakrar av sínum vælkendu vísum, næstformaðurin, Tórbjørn Jacobsen, bjóðaði øllum at vera vælkomin, og lat síðani fundin upp í hendurnar á journalistinum Jón Briani Hvidtfeldt at stjórna.
Hans Andrias Sølvará legði fyri, og tók útgangsstøði í eini røðu, sum fyrrverandi formaður floksins, Erlendur Patursson, flutti fram í Kommunuskúlagarðinum á Ólavsvøku í 1938. Temaið var danska lygnin. Fyrilesturin hjá søgufrøðinginum var ein ferð ígjøgnum tjóðskaparpolitisku søgu landsins, og áhugavert var at síggja skjalprógvini um, hvussu eitt nú Jóannes Bóndi varð radikaliseraður tjóðskaparliga/politiskt við aldrinum. Erlendur vaks upp í hesum tíðarskeiðnum, og sum Sigurð Joensen segði í samrøðu við Jógvan Arge í Útvarpinum fyri nøkrum árum síðani, so var hann avkláraður í tjóðskaparspurninginum, táið hann kom til Keypmannahavnar úr Reykjavík og Oslo. Ein suverenur statur var málið, ið skuldi røkkast, sum karmur um føroysku tjóðina. Hans Andrias fer nú at taka við har Jákup Thorsteinsson, sáli, slepti í søguskrivingini um politisku søgu Føroya, og tað munnu vera mong sum í epenningi bíða eftir úrslitinum. Alt ov lítið er felt niður um farnu øldina í søguligum ljósi, spjaddir snøklar liggja ymsastaðni, og frálæran í skúlum okkara um hesa tíðina er næstan ikki til. Tá er skjótt at gerast eitt søguleyst fólk.
Sonja J. Jógvansdóttir, samskipari í Samtak, legði síðani fram ein fyrilestur, sum var ógvuliga informativur um støðuna hjá teimum tímaløntu í Føroyum. Útsýnið var stórt í fyrilestrinum, proletariatið í øllum heiminum varð sett undir luppin, og hon gjørdi eisini nakrar metingur um, hvussu støðan fer at vera í árunum sum koma. Yrkjarin, háskúlamaðurin og heimspekingurin Rói Patursson flutti síðani fram eina hugleiðing um týdningin av orðinum frælsi. Frælsi í heimspekiligum ljósi. Tað er ikki ofta, at ein kennir seg vera komnan niður í veruliga substansin í einum máli, serliga ikki í okkara tíðarbundnu grunnskygdu materiutráan, men fyri mong teirra, ið møtt vóru til fundar, mundu orðini hjá Róa vera balsam fyri sálina. Hann er sum yrkjari kendur fyri sína eminentu balansugongd, og tað ger, at áhoyrarin sjálvur má seta spekulatorin í gongd. Fyrilestur hansara átti at verið tvungin lestur hjá øllum, sum taka orðið frælsi í sín munn, vónandi verður hann alment atgongiligur, táið hann einaferð er snøggaður endaliga til, sum hann sjálvur tók til í eini replik.
Seinasti fyrilesturin var um fiskivinnupolitikk. Atli Gregersen, fiskivinnufrøðingur, gjørdi greiði fyri, hvussu vit kunnu koma okkum úr óvanligu ringu støðuni vit eru í, í høvuðsvinnu okkara. Hann ivast ikki í, at vit eiga at lurta eftir Havstovuni og ICES, táið vit seta karmarnar um fiskiveiðina á Føroya-leiðunum. Verður katastrofukósin í fiskivinnupolitikkinum ikki snarað 180 stig, fæst ikki skil á búskaparliga fundamentið undir føroyska samfelagnum. Hann helt lítið um politikkin hjá teimum, ið nú stjórna fiskivinnupolitikkinum, og helt annars, at CHE-samgongan var á rættari leið í so máta. Annars var fyrilestur hansara somikið pedagogiskur, at hvørt mansbarn kundi skilja eitt mál, sum annars er ógvuliga komplekst, og kanska er tað so galið, at ein stórur partur av tinginum ikki skilir natúruna í lógarkarminum, ið skuldi eitast, at regulera fiskiveiðina innanvert 200-fjórðinga fiskimarkið. Seinasti røðarin var Gunnhild Dahl Niclasen. Hon flutti fram politiska røðu sum oddviti í Unga Tjóðveldinum, ið skuldi hava landsfund beint eftir hugsjónardagin.
Seinasta átakið á degnum var pallborð mannað við Annitu á Fríðriksmørk, Bjørt Samulesen, Sjúrði Skaale og Bjarna Niclasen. Kjakið tók støðið í tí sum “uttangarðsopponentarnir” høvdu sagt frammanundan, og fundarluttakararnir spardu ikki pallborðið við spurningum. Eftir at tjóðsangurin var sungin, mundu tey flestu vera samd um, at ein hugkveikjandi dagur var komin at enda.
Næsta leygardag heldur hugsjónarátakið hjá Unga Tjóðveldinum og Tjóðveldinum fram. Tá fer Ronnie Thomassen at tosa um almanna- og heilsupolitikk, Jonhard Mikkelsen um mentanarpolitikk, Magni Arge um vinnupolitikk og Hermann Oskarsson um búskap og búskaparpolitikk. Hin helvtin av tingmanningini og umboð fyri UT fara at manna pallborðið, og formaður floksins fer at flyta fram røðu. Hesir báðir dagarnir áttu at lynt væl undir eitt mergjað floksting, ið verður hildið annað vikuskiftið í Fiskivinnuskúlanum í Vestmanna. Høvuðsevnið á flokstinginum verður sjálvandi fiskivinna.
Vit hittast aftur í vikuskiftunum sum koma. Fyrst á hvørvisteininum í Sjónleikarhúsinum í Havn og síðani í Vestmanna. Tað er nú alternativið skal brýnast og snøggast til, í mun til teirra, sum eru samd um onki annað, enn at sita við valdinum fyri valdsins sakir. Tjóðin hevur tørv á eini stjórn við málum og miðum, ið røkka longur enn damlanin í donsku heimastýristjørnini.


text:
Mortan bjóðar John Reid av
Mortan Enni | 18/04/15
Júst sum eg helt, at eg hevði funnið lykilin til at finna tey røttu úrslitini í Effo-deildini, datt alt á gólvið aftur. Tað vísir seg, at øll eru før fyri at taka stig frá øllum. Kappingin er sera jøvn í ár. Kappingin hevur altíð verið jøvn tey árini, TB hevur verið í bestu deildini, síðan 27 umfør komu í gildið.
Tað gekst illa hjá bæði mær og Pæturi seinast. Eg fekk tvey røtt skot, men ongan fulltreffara. Pætur fekk 1 rætt skot, og ein fulltreffara; tað neit svárt hjá mær, at hann fekk rætta fulltreffaran í B36 móti TB. Eg havi tó leiðsluna enn.
Gestir: 15 stig
Mortan: 16 stig
Gesturin hesa vikuna er John Reid Nybo. Hann leirvíkingur og spældi øll barnaárini við LÍF, men sum hjá so mongum øðrum, endaði ein bráður knæskaði einari komandi yrkisleið á tindunum. Nú er John Reid íðin viðhaldsmaður hjá Víkingi.
7.umfar
FC Suðuroy-HB
John Reid
Heilt klárt, botnur móti toppi, ella HB eigur at enda rímiliga ovarliga, og líkamikið hvat, so fer FC Suðuroy at mynda botnin. Gamaní hava suðringarnir styrkt sær hópin nakað, men tað verður neyvan nokk móti bygdamonnunum úr HB. FCS-HB 0-4
Mortan
Eg havi sæð fleiri dystir millum vágbingar og HB gjøgnum tíðirnar. Sunnanmenn sýna ein heilt serligan hugburð, tá teir spæla móti HB og serliga á Eiðinum, har HB ikki hevur tað lætt. Nú FCS vann á AB og HB er í einari lítlari kreppu, tí teir hava ilt við at skora, er hesin dysturin eitt sindur ringur at tippa. Veðurforsøgnin sigur norðan og 10 m/s, tvs tað verður dýrdarveður á Eiðinum leygardagin. Uttan vind á Eiðinum, vænti eg at HB finnur ”HB-spælið” fram, og teir vinna dystin. Um veðurforsøgnin ikki heldur, so verður HB í svárum trupuleikum. FCS-HB 0-2
Á myndini omanfyri sæst Víkingafjepparin John Reid
NSÍ – AB
John Reid
NSÍ eru komnir væl frá byrjan, er oddalið og hevur ein glóðheitan áleypara. Soleiðis sum NSÍ spælir í løtuni, og havandi í huga, at teir pent sagt bankaðu HB í seinasta í seinasta umfarið, so trúgvi eg uppá ein 1’ara. Tað er ikki fyri at taka nakað frá AB, teir hava givið nógvum liðum skarpan gang, men eg trúgvi bara ikki, at teir gera nakað við NSÍ við Løkin. NSÍ-AB 3-1
Mortan
AB tapti móti FCS. NSÍ vann móti HB. Alt annað líka, eigur NSÍ av vinna móti AB við Løkin. Nei, ikki í mínum hugaheimi. NSÍ fer at fáa eitt skot fyri bógvin. AB hevur spælt allar sínar dystir í ræðuligum veðri. Teir hava eina góða verju, ið saktans kann halda málið reint, og um teir finna útav at brúka vongspælið við nøkrum innleggum, fer Jógvan Andrias Nolsøe heilt sikkurt at skora eitt mál. AB vinnur óvæntað. NSÍ-AB 1-2
ÍF – B36
John Reid
Eg veit ikki heilt hvat man skal siga um hendan dystin. ÍF spælir ikki til sítt besta, og nú Lawal hevur aftur fingið leikbann, dugi eg illa at síggja, at teir vinna henda dystin. B36 er eitt for gott lið til at blaka alt vekk í Fuglafirði, gamaí, hevur ÍF heimabanafyrimun, eg ivist í, um eg skal siga 2 ella X, eg helli meira til ein 2’ara. ÍF-B36 0-2
Mortan
Hesin dysturin er 50/50. Avgerandi munurin verður, hvør finnur dagsformin. ÍF hevur í øllum dystunum skapað hópin av málmøguleikum við góðum kontraspæli, og B36 ynskir einamest at halda uppá bóltin og trýsta mótsøðuna í botn við áhaldandi ”aftur og fram” spælið. Bæði liðini fara ónøgd av vøllinum við javnleiki. ÍF-B36 1-1
KÍ – EB/Streymur
John Reid
Eg veit ongantíð, hvar eg havi KÍ, líkamikið hvat teir gera ella hvussu teir styrkja seg, so kann alt henda, hesaferð hava teir so heimavøll móti einum nógv “viknaðum” liði úr Sundalagnum, tá eg sigi viknaðum, meini eg samanborið við undanfarin ár, EB/Streymur hevur eitt ungt lið, ið spælir uttan nakað press, teir møta KÍ í Djúpumýru og av tí havi eg valt at seta eitt X Javnleikur í Klaksvík. KÍ-EB/Streymur 1-1
Mortan
KÍ hevði ynskt sær aðra byrjan á kappingina. Tap móti HB á heimavølli, tap móti B36 í Havn og tap móti ÍF í Fuglafirði kann sjálvt henda fyri teir bestu. Trupulleikin hjá KÍ er, at teir hava ikki tikið av teimum málmøguleikum, sum teir hava spælt seg til, og teir spæla seg til kjansir. Viðhaldsfólkini í Klaksvík fara uttan iva at geva heimaliðnum ein óneyðugan fjáltur, men tá KÍ so smátt er farið at ressast, vænti eg, at sterki verjumúrurin hjá sundalagsmonnum verður niðurbrotin. KÍ-EB/S 3-0
TB – Víkingur
John Reid
Vit hava ikki havt tað lætt við Stórá, flest øll lið hava tað ringt har, TB hevur eitt gott lið í ár, og tað er við Stórá, teir skulu hava stigini, Bárður og Hans Jørgen vera nokk ikki við til hesa uppgerðina, men maður kemur í mans stað. Finnur og Lava eru komnir væl í gongd við kappingina, og hóast vit bara hava 10 stig, so hava vit ikki tapt í ár, og tað gera vit heldur ikki hettar umfarið. Eg trúgvi uppá ein tepran sigur til okkum við Stórá. TB-Víkingur 1-2
Mortan
TB má spæla sítt besta spæl higartil, um vinnast skal á Víkingi. Víkingar hava eina strerka breidd og góðar profilar í Lava, Súna Olsen, Finni Justinussen og nú tvær ferðir Vatnhamar. Tað verður ein javnur dystur, tí bæði liðini fara at hava stóra virðing fyri hvør øðrum. TB hevur eitt rímuligt tak á Víkingi á heimavølli, og við hesum í huga tippi eg javnleik, tí liðini spæla nógvar javnleikir. TB-Víkingur 2-2


text:
Sudan
Sudan (arábiskt; جمهورية السودان) er triðstørsta land í Afrika, men tað er av fátækastu og minst mentu londum í heiminum. Stórir landspartar í Sudan hava verið meint raktir av turki og hungursneyð seinastu árini.
Innihaldsyvirlit
Søga[rætta | rætta wikitekst]
Sunnan fyri gamla Egyptaland var Nubia. Frá um 2000 f.Kr. til 1600 f.Kr. ráddu egyptar har. Ovara Nubia æt Kusj. Hesar øldirnar kyknaði rík og sermerkt mentan í landslutinum Kerma, og eina tíð vóru kusjittar mest sum frælst fólk. Frá uml. 1500 f.Kr. til 900 f.Kr. legði Egyptaland aftur Nubia undir seg, og egyptar floymdu inn í Nubia. Men so viknaðu egyptar og mistu ræðið. Kusj kom fyri seg aftur, og høvuðsstaður varð bygdur til Napata norðanfyri fjórða fossin í Nilá. Frá 770 f.Kr. til 716 f.Kr. lupu tveir kusjittiskir herhøvdingar á Egyptaland, róku valdsharrarnar frá, tóku sjálvir valdið, og høvdu ræðið til 671 f.Kr. Tá ið kusjittiska yvirvaldið í Egyptalandi viknaði, flutti kusjittmentanin seg suðureftir, og høvuðsstaður gjørdist nú býurin Meroe. Um hetta mundið verður farið at nýta jarn í Nubia. Í t.d. Meroe var nógvur jarnmálmur og nógvur viður. Leirkeralistin og metalsmíðið í Meroe eru víða gitin.
Fyri 300 f.Kr. vóru kusjittar í Sudan bundnir at handlinum við Egyptaland. Um 300 f.Kr. fluttu teir høvuðsstaðin til Meroe, sum var longri suðuri, og funnu sær aðrar handilsvegir. So hvørt sum kongstíkið vaks, skapaðu kusjittar eina mentan, sum fór longri burtur frá egyptisku mentanini. Sum tíðin leið, gjørdu kusjittar sær eina skrift burtur úr egyptisku hieroglyfunum, ið eingin enn dugir at týða. Meroe gjørdist stórbýur við borgum, templum og sethúsum. Henda mentan varð nevnd tann meroitiska. Meroitisku kongarnir vóru virdir sum hálvgudar og eru jarðaðir í pýramyduskapaðum gravum, sum líkist egiptisku pýramidunum. So hvørt sum meroitiska mentanin kom fyri seg, fingu kusjittar størri virðing fyri sínum egnu gudum enn fyri teimum egyptisku. Enn tann mætasti meroitiski gudurin var ljóngudurin Apedemek.
Politikkur[rætta | rætta wikitekst]
Sharia[rætta | rætta wikitekst]
Islamiska stýrið í Norðursudan setti í verk sharialóggávu í 1983. Tá Sudan í 2009 varð býtt sundur í Suðursudan og Sudan, lovaði Omar Hassan al-Bashir, forsetin í norðara partinum, sum í dag er Sudan, at tjóð hansara skuldi handhevja sharialógirnar strangari frameftir. Fyri fyrstu ferð í 2014 síðan nýggj revsilóg varð sett í verk í Sudan í 1991 er eitt fólk dømt til deyða fyri trúarskifti [2]. Dómurin varð feldur í rætti í høvuðsstaðnum Khartoum í mai 2014. "Vit góvu tær tríggjar dagar at avnokta trúgv tína, men tú heldur fast við ikki at venda aftur til Islam. Eg dømi teg til deyða við heinging", segði dómarin Abbas Mohammed Al-Khalifa [3]. Tann 27 ára gamla Meriam Yehya Ibrahim varð eisini dømd fyri ótrúskap, tí hjúnarband hennara við kristnan mann verður ikki góðkent í Sudan. Revsingin fyri hetta brotið var 100 koyrlasløg. Kvinnan er við barn og komin í áttanda mánað. Dómurin bíðar tó, til barnið er borið í heim. Sambært Al Jazeera er pápi hennara muslimur úr Sudan, og mamman er ortodoks kristin úr Etiopia. Kvinnan hevur tikið við trúgv mammu sínar og er gift kristnum manni. Tá hon í rættarhølinum varð avhoyrd, noktaði hon, at hon hevði skift trúgv. Hon greiddi frá, at "hon altíð hevði verið kristin og ongantíð hevði skift trúgv" [4].
Innanlandsstríð[rætta | rætta wikitekst]
Óstøðug viðurskifti eru í sudanska landspartinum Darfur. Vápnaða stríðið í Darfurlandspartinum byrjaði í 2003, tá Sudanska Frælsisørslan, nevnd SLM/A, og Rættvísis- og Javnrættindarørslan, nevnd JEM, fóru at kríggjast móti stjørnini í Sudan. Og tað hevur ikki gingið stillisliga fyri seg; morð, rán, og dráp hava merkt stríðið. Grundgevingin fyri álopinum var, at stjørnin í Sudan tók sudanesarar av arábiskum uppruna fram um sudanesarar av ikki-arábiskum uppruna. Sudanska stjørnin og JEM skrivaðu undir friðarsáttmála í 2010, men avtalan helt ikki. Støðan er tó meira fløkt enn so, stríðið er eisini um at fáa bestu landbúnaðarjørðina, umframt annað. Omar Bashir er eftir øllum at døma einasti einaræðisharri í heiminum, sum enn situr við valdið, hóast hann hevur ábyrgdina av, at fleiri hundraðtúsund folk eru tikin av døgum. Omar al-Bashir verður sjáldan nevndur í sambandi við menniskjaligu tragediuna í Darfur landspartinum, hóast hann er høvuðspersónur.
Fólkið[rætta | rætta wikitekst]
Fyri norðan er fólkið muslimskt og talar arábiskt, í miðjum landi og fyri sunnan búgva mong fólkasløg, ið tala afrikonsk mál og hava ymsar afrikanskar átrúnaðir, nøkur eru eisini kristin. Stríð ímillum fólkið fyri norðan og sunnan hevur verið atvold til drúgvt borgarakríggj.
Nubiar fyri norðan byggja ferhyrnd hús úr sólturkaðum tigulsteini við flatari tekju. Nubanar, bøndur í hálendinum í Miðsudan, byggja rundar smáttur av træstreyrum, grasi og hirsuhálmi, tekjan er strýtuskapað. Mong ættarfólk lívbjarga sær við at halda dýr og eru alsamt á ferð eftir nýggjum beitilendi. Fleiri dýr, maður eigur, mætari og virðingarverdari er hann ímillum ættarfólkið. Borgarakríggið hevur volt flakkfólkinum miklan skaða, nógv beitilendi er farið fyri einki, og gomlu ferðaleiðirnar eru stongdar. Dinkaflakkfólkið, eystan fyri Nilá, livir av at halda neyt.
Síðan Sudan gjørdist sjálvstøðugt ríki í 1956, hevur muslimska stjórnin í Khartoum roynt at noyða fólkið í landinum at taka við islam. Hetta hevur elvt til borgarakríggj og hungursneyð.
Búskapur[rætta | rætta wikitekst]
Meginparturin av fólkinum býr fram við Nilá og veitir vatn úr ánni á akrarnar. Tveir triðingar av fólkinum liva av landbúnaði, høvuðsgrøði er bummull, jarðnøtir, arábagummi, hirsa og dadlur. Myndugleikarnir hava sett í verk stóra vanveitingarverkætlan til tess at menna landbúnaðin.
Landafrøði[rætta | rætta wikitekst]
Sjá eisini Khartoum og landslutir í Sudan
Nilá rennur ígjøgnum landið, og mesta fólkið býr í fruktagóða lendinum fram við ánni. Steinoyðimørk er fyri norðan og mýrilendi fyri sunnan. Stórir landspartar í Sudan eru alt ov turrir til, at fólk kann búgva har, og ónýtiligir sum dyrkilendi. Stór akurlendi eru oyðiløgd í borgarakrígnum.
Hygg eisini at[rætta | rætta wikitekst]
Keldur[rætta | rætta wikitekst]
- ↑ https://www.cia.gov/library/publications/the-world-factbook/geos/su.html
- ↑ http://america.aljazeera.com/articles/2014/5/15/sudan-woman-getsdeathsentenceforapostasy.html
- ↑ http://www.cnn.com/2014/05/15/world/africa/sudan-christian-woman-apostasy/
- ↑ http://www.nrk.no/verden/kristen-kvinne-dodsdomt-i-sudan-1.11719754


text:
Ari av Rana
24.01.2018 - 08:49
Tíðindi > Lóg & Landaskil > Ferðsla
Óvæntað hálka hevur loypt hvøkk á bilførarar í nátt og í morgun. Trý ferðsluóhapp hava verið.
Við Ljósá fór ein bilur illa, tá hann fór á glið í hálkuni. Fyrsta fráboðanin var, at eingin fólkaskaði var. Bilførarin var koyrdur á landssjúkrahúsið til kanningar.
Á oyggjarvegnum fór ein bilur eisini av vegnum beint norðanfyri lambafelli. Eingin persónskaði stóðst at óhappinum.
Glerstoytt er runt alt Tórshavn. Hetta førdi til at ein bilur fór á glið og rendi á við skógrøkt á Hvítanesvegnum. Heldur ikki her var nakar persónskaði.


text:
Fuglar í Fřroyum
Ovara talvan
Fuglarnir í ovaru talvuni eru bćđi střđufuglar og ferđafuglar, eisini sjáldsamir fuglar. Tó standa teir, sum eru somikiđ sjáldsamir, at teir skulu frábođast til Sjćldenhedsudvalget (SU), í niđara listanum.
Listin yvir teir regluligu fuglarnar í Fřroyum er dagfřrdur til og viđ 2004. Rađfylgjan á fuglunum er hin sama, sum stendur í bókini Fuglar í Norđurhřvum. Taliđ á búfuglunum er sum heild tikiđ úr bóklinginum Yvirlit yvir Fřroya fuglar (1984) og úr Important Bird Areas in Europe (1989), men tađ er dagfřrt.
Taliđ á búpřrum er skrivađ viđ feitum stavum.
Třlini í klombrum (feitt) siga frá, hvussu ofta fuglur, iđ ikki vanliga eigur, hevur átt.
S) Sjáldsamur.
R) Regluligur.
V) Vanligur.
I) Innrásarfuglur.
†) Sleptur út, men ikki kominfyri seg.
††) Útdeyđur.
Niđara talvan
Yvirlitiđ yvir sjáldsamar fuglar er dagfřrt til 2007. Tađ er fingiđ úr frágreiđingini SU-listen for Fćrřerne, Revideret pr. 1.1 2007, Sřren Sřrensen & Jens-Kjeld Jensen.
Framman fyri skrástrikuna stendur, hvussu ofta fuglurin er sćddur, og aftan fyri skrástrikuna stendur, hvussu nógvir eru sćddir. -/- merkir, at fuglurin hevur veriđ sćddur, men neyv skráseting vantar.
A) Eru skrásettir frá 1. jan. 1950 fram til 1. jan. 2007.
B) Eru skrásettir áđrenn 1. jan. 1950.
C) Eru sleptir upp ella eru slopnir út og vorđnir til ein villan stovn, annahvřrt her ella í řđrum londum.
D) Eru helst slopnir út ella á annan ónatúrligan hátt komnir til landiđ.
E) Eru viđ vissu slopnir út ella á annan ónatúrligan hátt komnir til landiđ.
Regluligir fuglar
Sera sjáldsamir fuglar


text:
Mitt í hjartanum á søguligari filmsgerð, tað er í russiska høvuðstaðnum Moskva, skipaði føroyski sendiharrin, Bjørn Kunoy, fyri fulsettum filmskvøldi við tveimum føroyskum filmum í Dom Kino, har pláss var fyri 550 fólkum.
Filmarnir Dalur hjá Heiðriki á Heygum og Tunnan hjá Jónfinni Stenberg og Jóanesi Lamhauge vórðu sýndir. Framleiðararnir høvdu hjálpt til, so sendistovan kundi fáa russiskan undirtekst settan á filmarnar. Ein russiskur bóklingur varð gjørdur til høvið, og ein nýggjur lýsingafilmur frá Visit Faroe Islands varð vístur upp á stóra løriftið. Undan sýningunum helt Bjørn Kunoy hesa inngangsrøðu á russiskum:
Aftaná filmsýningarnar og røðurnar borðreiddi Birgir Enni við føroyskum fiski og fiskavørum í grannarúminum, sum er matstova. Á fyrstu myndini niðanfyri sæst skrivarin hjá Bjørn, Anastasia Novobranova, sum tulkaði, tá vit, ið ikki dugdu russiskt, høvdu orðið.
Millum gestirnar vóru norðurlendsku sendiharrarnir, russisk vinnulig sambond, filmsfólk, journalistar og vinafeløg, sum Sóljan, ið hevði Ísland sum felagsnevnara. Her er Salnikov Yuri, ið er leikstjóri og formaður í eini akademiskari upptøkunevnd, ið ger av, hvør sleppur inn á ein filmskúla, har tey arbeiða við heimildarfilmi.
Eins og Salnikov vóru hesi trý niðanfyri, ið gera film á russiskum, stórliga bilsin av tekniska førleikanum í Føroyum at fotografera, skapa ljós og at fáa náttúruna at spæla við í filmaðu søgunum. - Hesar søgur úr náttúrini, taxasjaførurin og kvinnuligi passagerurin í fyrra filminum, og søgan um træsprittið í tunnuni, sum rekur upp á land á bygd, eru so tættar at okkara hjarta, at tær kundu fyri tað verið russiskar, segði ungi filmsleikstjórin longst til høgru á niðaru myndini. Eins og onnur av teim møttu mælti hon til, at hesir filmar, og aðrir føroyskir við, fóru víða í Russlandi, so fólk kundu síggja film og náttúru úr hesum eksotiska og fjara landi, sum Føroyar skilliga eru.
Taxasjaførurin, Jevgenjev, sum koyrir meg til flogvøllin, er 28 ára gamal, og arbeiðir fyri bilstøðina Lingo, har tey duga enskt. Honum tørvar bara at verja eina phd ritgerð, sum er um búskap.
Vit tosa um víða hugtakið russiskan film, frá Potemkin til Tarkovsky, og lenda á aktuella leikaranum Konstantin Habensky, sum var við í kendastu russisku filmunum í nýggjari tíð, Daywatch og Nightwatch í 2004 og 2006. Nýggjastu filmar við Konstantin, sum Jevgenjev mælir mær til at síggja, eru Geografilæraran, sum drakk globussin burtur, jú soleiðis eitir filmurin, ið er frá 2013, og hin nýggjasta, Savnarin, The Collector, sum er frá í ár.
Fløgførini hjá Aeroflot eru av Airbus slagnum. Tey eru eins nýggj og nýfalni kavin í Moskva.
Á heimvegnum lesi eg, at fremsta danska filmstíðarritið, Ekko, hevur nominerað Skuld hjá Heiðriki at verða besta film beint nú, og tískil fáa Ekko Shortlist Award, sum er ein týðandi filmsvirðisløn har í landinum. Ikki færri enn fýra føroyingar eru í uppskoti til henda heiður. Heiðrikur, Barbara Hilduberg, sum senugrafur, Janus Rasmussen fyri tónleik, og so er Maria Winther Olsen eisini nominerað fyri hennara film Sum einglar vit falla. Tað grør um gangandi filmsfót í Føroyum. Og risastóra filmslandið í eysturi, Russland, vil hava samstarv við okkum á øllum filmiskum stigum, eisni í skúlahøpi. Hetta var eitt gott átak hjá føroysku sendistovuni í Moskva. Og eg takki fyri at verða boðin við at siga frá um føroyskan film. Takk!


text:
Orð: Nicolina Jacobsen
Lag: 12. september
Tú kom til mín í kvøld í stjørnufjøld,
vit vóru saman hetta vakra kvøld,
og fram við strond vit gingu hond í hond,
vit gingu saman inn í dreymalond.
Og mánin skein út yvir land og hav
og breiddi ljós sítt yvir alt, sum svav.
Í dremaland’ vit vóru sæl og glað
vit droymdu okkum burt frá tíð og stað.
Vit vóru saman í tí stillu nátt,
og har vit bygdu okkum dreymaslott.
Ja, um vit kundu dvølt har alla tíð,
tá gloymt varð alt, sum eitur sakn og stríð.
Men um vit altíð fylgjast, tú og eg,
um tú til alla tíð vil elska meg,
tá fegin eg tær gevi trygdareið,
og tá gerst brátt so ljós og løtt vár leið.


text:
Stovnsleiðarar kunnu í tíðarskeiðnum frá leygardegnum 16. desember til og við hósdagin 28. desember góðkenna stovnsroknskapir.
Aðalstjórar kunnu í tíðarskeiðnum frá fríggjadegnum 29. desember til og við hósdagin 11. januar góðkenna greinaroknskapir.
Tað ber til hjá stjórnarráðnum at góðkenna roknskapin innan 29. desember. Tað er tó við teirri treyt, at allir stovnsleiðararnir undir stjórnarráðnum hava góðkent roknskap sín, tí tá ið stjórnarráðið hevur góðkent roknskapin, verður greinaroknskapurin stongdur, og tá kann stovnsleiðarin ikki vátta og gera viðmerkingar.
Fríggjadagin 12. januar verður tíðarskeið 2017-11 stongt.
Gjaldstovan | Kvíggjartún 1 | FO-160 Argir | Tel: +298 35 24 00 | Fax: +298 35 24 01 | gjaldstovan@gjaldstovan.fo | EAN 5797100000010 | V-tal 343269


text:
Orð og lag: Eivør Pálsdóttir
1. Hansara varrar bleytar og blíðar
Fagrari harri aldri mær bíðar
Og ongantíð møtti mær tunga so mjúk
Ella eri eg bara mussisjúk
2. Hansara varrar mær eru ein gáta
Tær kyssa uppá ein heilt annan máta
Og ongantíð møtti mær tunga so mjúk
Ella eri eg bara mussisjúk
3. Hansara varrar gerða meg villa
Lokka meg nærri og kitla meg illa
Og ongantíð møtti mær tunga so mjúk
Ella eri eg bara mussisjúk
4. Man eg nú nakrantíð fara at vita
Ella so má eg so barasta gita
At varrar og kossur ein kensla so mjúk
Oh eg eri helst bara mussisjúk


text:
Brúsi
Brúsi er dagstovnur hjá Eysturkommunu, sum varð tikin í nýtslu tann 10. august 2009. Pláss er fyri 84 børnum, og á dagstovninum starvast 21 starvsfólk (námsfrøðingar, hjálparfólk, húsavørður og vaskifólk).
Fimm stovur eru í Brúsa – tvær vøggustovur, ein smábarnastova og tvær barnagarðsstovur.
Stovurnar eru ljósar og stórar og hava allar eitt bólkarúm og eitt goymslurúm. Miðstovan er stór og avbjóðandi og verður nýtt til nógv felags virksemið eins væl og stovurnar brúka hana einkultvís. Spæliplássið er stórt, spennandi og mennandi, og harafturat hava vit vakra náttúru, fótbóltsvøll, Limmilund og Brúsá beint við.
Stovnurin er opin frá kl 07.15 til kl 17.00. Børn sum eru innskrivað hálva tíð (fyrrapart) skulu verða avheintað í seinasta lagi kl 12.30.


text:
Jákup í Blásastovu í Norðrugøtu átti eina kúgv, sum mjólkaði so fráskila væl, og hann vildi ikki, at nakar uttanveltaður skuldi síggja mjólkina frá hesum valadjóri.
Einaferðina vildi so illa til, at eitt av húsfólkunum í gáloysi einki hevði lagt oman á mjólkar-dylluna, sum varð borin innar í roykstovuna, har ein fremmandur maður sat. Hann hevði beinanvegin eyguni hjá dylluni og sá ta stóru mjólkarmongdina. Frá hesum degi mjólkaði kúgvin sera lítið, hvat húsbóndafólkini sum rímiligt var vóru sera forharmaði um.
Jákup vendi sær so til Tummas í Depli og segði frá, hvussu honum var gingist. Tummas gav honum tey ráð at fara upp á tað hægsta fjallið oman fyri bygdina; haðani skuldi hann taka eitt sindur av mosa og geva kúnni.
So varð gjørt, og stutta tíð aftaná mjólkaði kúgvin líka so nógv sum áður.
Andreas Weihe: “Tjóðminni”, 1938


text:
Mánadagin 31. aug. frá kl. 8 - 14 var val á bókasavninum. Børnini í Barnagarðinum við Botnánna og 1. – 6. flokkur høvdu fingið valkort vikuna frammanundan, tá plakatir eisini vóru hongdar upp, so børnini vistu, hvønn boðskap tey ymsu valevnini høvdu.
Stuttligt at síggja, hvussu góð uppmøtingin var.
Vallutøkan var 94,4%!
Uppteljingin vísti, at Herviligi Henry hevði fingið
flestar atkvøður, men Stóra og Lítla Skrímsl og Pippi fingu eisini nokk so
nógvar atkvøður.
Spennandi verður at síggja, hvat úrslit tey koma
til, tá tey fara at samráðast.....


text:
Tíðindi/Greinar
23. november 2017
Lærarar í fólkaskúlanum gera hvønn dag eitt munagott arbeiði at menna einstaka næmingin í samsvari við endamálsorðingina í fólkaskúlalógini. Hetta arbeiði er ein stór avbjóðing og ein týðandi liður í menningini av samfelagnum. Virkað verður fyri so at næmingurin trívist og mennist persónliga og í mun til felagsskapin, samstundis sum hann ognar sær fakligan kunnleika. Fakligi førleikin hjá næmingunum er ein súla í framtíðar samfelagnum; hetta sæst aftur í høgum raðfestingum av undirvísing hjá samfeløgum uttan um okkum, t.d. við PISA-kanningini og stórari fíggjarjáttan til skúla og gransking í læring og undirvísing.
“Professional Learning Communities”, stytt PLC, er ein arbeiðshugsan hjá undirvísarum, ið byggir á granskingarúrslit frá undirvísingargransking í USA. Henda gransking vísir á, hvussu samstarv millum lærarar um undirvísingina gagnar læringini hjá einstaka næminginum. Á føroyskum er hetta týtt til “Professionellur lærandi felagsskapur”, stytt PLF. Hendan granskingin hevur nógv ár baki í USA, men tankarnir eru nýggir í føroyska fólkaskúlanum.
Høvuðstankarnir í einum “professionellum lærandi felagsskapi” eru, at lærarar fara frá at arbeiða einsæris til at samstarva um at skipa og fremja undirvísingina grundað á eina felags visión. Í arbeiðinum er læringin hjá næminginum allatíðina í miðdeplinum, og lærararnir arbeiða eftir einum leisti at eftirmeta undirvísingina, so at teir kunnu taka felags avgerðir um komandi tiltøk. Um ein skúli arbeiðir eftir hesum tankum, vísa granskingarúrslit á munandi fakliga menning hjá næmingunum.
Leiðslan og lærarar í Eysturskúlanum gera sær í løtuni royndir við at arbeiða á hendan hátt. Arbeiðið byrjaði á ráðleggingardøgum á Viðareiði í november. Jóannes Miðskarð, ph.d. og adjunktur í námsfrøðiligari leiðslu á Fróðskaparsetri Føroya, er fimur í ástøði um PLF; hann leiddi dagarnar og stuðlar arbeiðinum. Hann fer eisini at undirvísa á námsfrøðiligu leiðsluútbúgvingini í hesum sama.
Leiðslan og lærararnir í Eysturskúlanum hava orðað sær eina felags visión. Grundað á hesa eru lærararnir farnir í lærugreinatoymi á 2 til 4 lærarar, ið nú samstarva um undirvísingina hjá sínum flokkum. Leiðslan í skúlanum fylgir arbeiðinum spent og stuðlar tí við ráðgeving og at skipa arbeiðsdagin. Hesar fyrstu royndirnar eru ætlaðar at vara fram til skúlaársenda, tá mett verður um, hvussu arbeiðast skal víðari.
Royndin hjá Eysturskúlanum við PLF er eitt menningararbeiði millum fleiri av fólkaskúlunum kring landið. Hesar royndirnar hjá skúlunum eru av alstórum týdningi fyri menningina av føroyska fólkaskúlanum. Royndirnar, ið skúlarnir fáa frá sínum menningararbeiði, eru góðar hjá einstaka skúlanum, men enn betri hevði verið, um fleiri skúlar eisini fingu lut í hesum royndum. Tað hevði ført føroyska fólkaskúlan enn eitt fet fram á leið.
Grein hjá Richard DuFour um PLC:
http://www.allthingsplc.info/files/uploads/DuFourWhatIsAProfessionalLearningCommunity.pdf
PLF í Horsens kommunu:
www.tel.horsens.dk/Faglige_standarder/PLF


text:
Jóannes Hansen 29.09.2017 (17:03)
Tað gekk akkurát ikki hjá Sverra
Sverri S. Nielsen verður ikki við í finaluni í HM kappingini í rógving, sum verður sunnudagin.
Í hesum døgum verður kappast í Florida, og í dag var Sverri S. Nielsen úr Miðvági í hálvfinaluni á 2000 metrum.
Treytin fyri at sleppa upp í part í finaluni, sum verður sunnudagin, var at vinna í hvussu so er triðja plássið.
Tað gekk akkurát ikki hjá Sverra S. Nielsen. Hann endaði á fjórða plássi – hálvtannað sekund aftanfyri týska bátin.
Sverri legði bragdliga fyri, tá ið hálvur teinurin var rógvin, var Sverri næstaftastur, og í endaspurtinum bjóðaði hann av álvara av í kappingini um triðja plássið, men tað gekk akkurát ikki.
Bretland vann, Kroatia var næstfremst, Týskland kvalifiseraði seg at rógva í A-finaluni saman við Bretlandi og Kroatia, og so var tað Sverri S. Nielsen, sum umboðaði Danmark og endaði á fjórða plássi – væl frammanfyri Serbia og Russland.
Sverri skal rógva í B-finaluni, áðrenn hann fer til hús aftur at venja og fyrireika seg til næstu kappingarnar og stóra málið, sum er at sleppa upp í part í olympisku leikunum, sum vera í Tokyo á sumri í 2020.
1 Bretland 06.49.970
2 Kroatia 06.51.360
3 Týskland 06.51.940
4 Danmark 06.53.420
5 Serbia 07.02.950
6 Russland 07.09.810
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
-
43 dage ago |
Breddin, Tiltøk |
Svend |
0
Til næsta lesiring fara vit at lesa: Veingjaða myrkrið hjá William Heinesen – myndprýtt hevur Edward Fuglø. Nóatún hjá William Heinesen Heimurin, ið var hjá Stefan Zweig...
Les meiri »
-
44 dage ago |
Breddin, Tiltøk |
Svend |
0
Teknikapping á Bókasavninum við Løkin So eru vinnararnir funnir! Evnið í ár var: “Hvussu sær tín nykur út” Nógvar góðar tekningar komu inn, og 4 skaraðu framúr....
Les meiri »
-
44 dage ago |
Tiltøk |
Svend |
0
Stefan Zweig var eysturrískur rithøvundur, ið livdi 1881-1942. Hann gjørdist heimskendur rithøvundur longu í 1920’unum 1930’unum, men mátti sum jødi at rýma undan Hitler...
Les meiri »
-
47 dage ago |
Tiltøk |
Svend |
0
Á mentanarvikuni í Runavíkar kommunu, verður ein spennandi fyrilestur á bókasavninum. Altjóða bókadagin, 23. apríl, verður sjóneykan sett á bókina “Heimurin, ið...
Les meiri »
-
86 dage ago |
Tiltøk |
Svend |
0
Til næstu ferð hava vit valt at lesa Tornið á heimsins enda hjá William Heinesen og Himmerige og helvede hjá Jón Kalman Stefánsson...
Les meiri »
-
103 dage ago |
Tiltøk |
Svend |
0
1. mars byrjar Vøggusangur. Kom og njót eina fríløtu saman við barni tínum. Hervør á Torkilsheyggi kemur á bókasavnið at hava vøggusang við børnum undir 1 ár. Hetta verður...
Les meiri »
-
125 dage ago |
Tiltøk |
Svend |
0
Til næstu ferð valdu vit at lesa Fractura nasi hjá Høgna Mohr og Í sortanum hjá William Heinesen. Bøkurnar eru klárar at heinta á bókasavninum við Løkin, yrkadagar frá kl....
Les meiri »
-
187 dage ago |
Tiltøk |
Svend |
0
Næstuferð lesiringurin hittist verður á bókasavninum í Nes kommunu í Tofta skúla týskvøldið tann 9. januar 2018, kl. 19.00 – 21.00. Tá eru hesar báðar bøkurnar á...
Les meiri »
-
230 dage ago |
Tiltøk |
Svend |
0
Uppmøtingin var góð á Toftum týskvøldið 3. oktobur tá lesiringurin fór undir sín fimta lesivetur. Tað er hugaligt at nýggir lesarar eisini komu við. Vit 14, sum...
Les meiri »
-
239 dage ago |
Tiltøk |
Svend |
0
Nú er tíð at fara í gongd aftur at lesa. Hetta er fimti veturin hjá lesiringinum, sum byrjaði í 2013. Hesuferð er ætlanin at møtast aðruhvørja ferð týskvøld og hóskvøld...
Les meiri »


text:
Norðoyastevnan 2015: Signhild V. Johannesen - setti stevnuna
Norðoyastevnan 2015:
Góðu norðyastevnugestir -
góðu norðoyingar
Ein gomul søga úr Kina
sigur frá nøkrum eldri kinverjum, sum skuldu ferðast við flúgvara runt um allan
knøttin. Men tá hesir gomlu vóru komnir hálva leið, komu teir ásamt um at
steðga á. Teir hildu, at teir vóru noyddir at bíða eftir sálini.
Ferðin gekk so mikið
skjótt, at hesir gomlu menninir kendu á sær, at sálin ikki megnaði at fylgja
við.
Í dag kunnu vit kanska
smílast at hesi søguni - men hvussu er vorðið hjá okkum í dag, nú alt gongur við
rúkandi ferð, og ferðin bara økist?
Tað góða vegakervið, sum
hevur so nógvar fyrimunir við sær, og sum vit dagliga gleðast um, hevur tó
eisini ein vansa. Tí tað ger, at vit ikki steðga á. Skunda vit okkum, náa vit
kanska fleiri tiltøk ymsa staðni í landinum sama dag. Av tí sama halda vit, at
vit allatíðina skulu vera á veg onkunstaðni - helst við fullari ferð.
Og ein dag sum í dag hugsi eg um, hvørjum tað er, vit renna soleiðis eftir. Flyta vit søguna um gomlu kinverjarnar inn í føroyska samfelagið í 2015 - hvussu man sálin so hava tað, um vit hugsa um manglandi friðin og um tørvin at steðga á og hvíla kropp og sinn?
Í dag er norðoyastevna -
tann fyrsta av øllum summarstevnunum. Vertsbýir og –bygdir fara ígjøgnum
summarið at spenna seg út fyri at hava nógv gott á skrá. Men geva vit okkum
eisini tíð at støkka inn á gólvið og heilsa hvørjum øðrum við einum drekkamunni
og einum góðum práti?
Eg ivist onkuntíð í, um
tað man vera ein farin tíð - tá vit góvu okkum tíð til hvønn annan og bara at
vera. Hvat vit skuldu verða, var ikki so týdningarmikið, men tað bara at vera;
tú og eg, tit og vit - tað varð virðsimett.
Kanska eiga vit ikki
altíð at tráa eftir tí fullkomna og eftir teimum góðu, sjónligu úrslitinum. Tað
er jú í grundini gott ikki at vera komin á mál, tí málið er endin.
Náa vit fullkomna
málinum, tá gevast vit at liva. Í okkara rokmikla gerandisdegi, her góð úrslit
og tað at náa sínum máli verður virðismett, mugu vit eisini minnast til, at
vegurin til málið í grundini hevur nógv størri gleði við sær enn málið sjálvt.
Og tá alt kemur til alt, er vegurin til málið eisini sjálvt lívið.
Góðu áhoyrarar
Nú á norðyastevnu
hátíðarhalda vit, at summarið er komið, og at tað er ljós og lív, hvar vit enn
hyggja.
Eitt av okkara mongu
skaldum, Bernhard Brim, sum í ár hevði fylt 100 ár, og hvørs føðingardag
býráðið ætlar at hátíðarhalda í heyst, syngur ein so vakran hásong til
Klaksvík.
Í sanginum “Tað er vakurt
í Klaksvík” steðgar skaldið á og gevur sær far um smálutirnar, sum gera
føroyska summarið so deiligt og Klaksvík so vakra.
Bernhard Brim gevur sær
stundir at ansa eftir og fegnast um alt tað, vit hava at gleðast um. Men skulu
vit gera tað sama, krevur tað, at vit eisini seta ferðina niður og fáa sálina
við.
Skaldið tekur millum
annað soleiðis til:
Tað er vakurt í Klaksvík
á sumri, tá ið sólin hon kyssir hvørt stráð, og ei skýkloddi hómast á himli, og
ei fleyr sæst á speglblonku vág. Tá hvør smáblóma tárar av gleði, og hvør
títlingur syngur við gleim, og av hjarta lovprísar tí degi, tá hann valdi sær
Klaksvík til heim. Ja, eg elski teg Klaksvík á kvøldi, tá ið roðin um Nestindar
fer, og hvørt fjall eins og reyðargull skínur, ert tú paradís mitt her í verð.
Við ársins fyrstu
summarstevnu heilsa vit, eins og skaldið, summarinum vælkomnum. Eftir ein
myrkan, illfýsnan vetur er gott at hoyra fuglasong og áartutl, síggja bláan
himmal og lukta fríska gróðurin. Men skulu vit kunna gleðast um summarið,
krevur tað, at vit taka okkum stundir at varnast tí og sansa tí.
Tí tað er veruliga
hugaligt, nú fyrsta summarstevnan verður sett, og unglingar leita sær higar til
leik. Nú byrjar tjóðarítrótt okkara – kappróðurin, og í Klaksvík hava vit góð
úrslit og góða siðvenju á hesum øki. Enn meira spennandi verður at fylgja við,
nú vit hava fingið nýggjan Klaksvíking at rógva í.
Men norðoyastevnan hevur
so mikið annað at bjóða – útileik í Kirkjubrekkuni, listaframsýning í
Spaniastovu, í Gamla Seglhúsinum, í Býráðshøllini – og Norðoya Listafelag hevur
serframsýning, nú tey hátíðarhalda sín 30 ára føðingardag og hava sett upp
norðoyðastevnuframsýning nr. 30
Sjálvandi eru eisini
tivoli, hoppiborgir og alt, sum hartil hoyrir. Skemt, konsertir, dansur og
fótbóltur. Matstovurnar fáa seg eisini royndar, og heima er gestablídni í
hásæti.
Kirkjan og samkomurnar
hava sítt sjálvsagda pláss í skránni, tí tað hevur altíð verið lutur okkara, at
andaligi og verðsligi parturin av tilveruni fylgjast at.
Tað er við hesi skrá
okkara ynski, at ungur sum gamal, lágur sum høgur, verðsligur sum andaligur,
skal kenna seg heima í norðoyastevnuni.
Vit ynskja, at vit øll
fara at hittast, heilsast og smílast til hvønn annan við virðing fyri tí
menniskja, vit nú einaferð eru, fylt við tí, sum lívið hevur lært og givið
okkum. At vit geva okkum stundir at varnast hvønn annan og fella í prát - og at
vit hava sálina við.
Menniskjan er ikki skapt
til einsemi. Tí lívgast vit saman við øðrum. Tí kenna vit hitan av samanhaldi,
tá vit hava høvi at deila upplivingar, gleðir og sorgir við onnur.
Enn einaferð vælkomnir
til Klaksvíkar allir gestir. Eg vóni, at tit á hesi norðoyastevnuni geva tykkum
stundir at njóta gestablídni, sum enn er stórt í 2015 - og at vit norðoyingar
gera tað sama, tá summarstevnurnar verða hildnar aðrastaðni í landinum.
Lat summarið í 2015 vera
merkt av, at vit við jøvnum millumbilum stíga út úr ferðmikla gerandisdegnum,
varnast hvønn annan og fáa sálina við.
At enda vil eg takka
fyriskiparunum við NFÍ á odda og tykkum øllum, sum lýddu
á.
Við hesum orðum er
norðoyastevnan 2015 sett.
Góða norðoyastevnu – gott
summar.
Signhild V. Johannesen


text:
1. Jesus lív mítt lívgað hevur,
hevur vunnið deyða mín;
mær um allan aldur gevur
lív og sælu deyði tín,
tú á krossin lætst teg festa,
at mær hvíld ei skuldi resta.
Alla mína skuld tú galt,
tøkk tær veri túsundfalt.
2. Leinkju, háð og spott tú toldi,
likams líðing, sálargrand,
sama eina synd mín voldi,
sum meg hevði lagt í band;
fyri mína skuld at rinda,
lætst tú teg sum brotsmann binda.
Alla mína skuld tú galt,
tøkk tær veri túsundfalt.
3. Yvir mál og mát tú mundi
líða út í lim og lið,
tí at neyðar sál mín kundi
verða frí og finna frið,
ja, tú vildi mær til bata
teg á krossin festa lata.
Alla mína skuld tú galt,
tøkk tær veri túsundfalt.
4. Narraskrýddur, tornakrýndur,
vansjón fyri fólk at sjá,
fyri spott tú fram vart sýndur;
hví lætst tú teg háða svá?
Tí at eg við miklum mæti
krýnast skal á ærusæti!
Alla mína skuld tú galt,
tøkk tær veri túsundfalt.
5. Tú við eyðmýkt tíni vildi
blíðka mína hørðu lund,
deyði tín, ið vann Guðs mildi,
lýsir mína deyðastund,
spott og spæ, í tolni borin,
eru mær til æru vorðin.
Alla mína skuld tú galt,
tøkk tær veri túsundfalt.
G. Bruun týddiGoym tekstin


text:
Aðalfundurin hjá S & K leygardagin 23 februar
20. Feb 2013
Aðalfundurin hjá S K felagnum er leygardagin 23 februar kl. 19:00Á skránni er m.a. nevndarval. Emy Sólvitsdóttir og Sunrid Vatnsdal standa fyri...
les meir
Aðalfundur hjá S & K felagnum 2013
14. Jan 2013
Árligi aðalfundurin hjá S K felagnum verður 23 februar 2013 kl. 19:00 í húsunum hjá S K felagnum, Traðarvegur 20, 100...
les meir
Gott nýggjár
14. Jan 2013
Kæru S K limir ...
les meir
Jólaheilsan
21. Des 2012
S K felagið ynskir limum sínum og øllum viðskiftafólki og stovnum eini gleðilig jól og eitt gott nýggjár við tøkk fyri gott samstarv...
les meir
Rætt til dagpening til foreldur, sum eru heima hjá sjúkum barni á barnsins fyrsta og øðrum sjúkradegi
11. Jun 2012
Rætt til dagpening til foreldur, sum eru heima hjá sjúkum barni á barnsins fyrsta og øðrum sjúkradegi Treytir fyri at fáa...
les meir
Ein føroysk útgáva av tí donsku Hvad kan jeg blive á føroyskum.
08. Jun 2012
S K felagið er fari í eitt samstarv við Føroya Ungdómsráð, FUR, um at útgeva ein føroyska útgávu av tí donsku “Hvad kan...
les meir
S & K felagið er víð í royndunum at keypa Føroya Lívstrygging
10. Mai 2012
Fakfeløgini vilja keypa Føroya Lívstrygging ...
les meir
S & K felagið hevur undirskriva avtalu við Føroya Lívstrygging um marknaðarrentu
22. Feb 2012
Nevndin í S K felagnum hevur undirskriva avtalu við Føroya Lívstrygging, um at S K felagið fer frá einari minimunsrentu til...


text:
Hallur av Rana 07.12.2017 (16:00)
Durita nýggjur stjóri í Tofta skúla
Rigmor Dam, landsstýriskvinna, hevur sett Duritu Jakobsen í starvið sum skúlastjóra í Tofta skúla frá 1. januar 2018 at rokna. Tað boðar Mentamálaráðið frá í tíðindaskrivi í dag.
- Durita Jakobsen er 45 ára gomul. Hon tók læraraprógv í 2002, AKT útbúgving í 2004 og útbúgving sum cand.pæd.pæd.psyk. í 2013. Eisini hevur Durita grundskeið í leiðslu, er náms- og sálarfrøðiligur ráðgevi í Tofta og Runavíkar skúla og hevur ávísar fyrisitingar- og leiðsluroyndir við atliti at trivnaðararbeiði, skrivar Mentamálaráðið.
Upplýst verður eisini, at Durita Jakobsen hevur drúgvar undirvísingarligar royndir og hevur m.a. skipað AKT og SSP arbeiðið í Tofta skúla.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Hoyvík er á veg inn at landa
Vinna17-11-2017 - 08:16 - Jóanis Albert Nielsen
Hoyvík er á veg inn at landa, og júst í skrivandi stund fer Hoyvík um Eystnes, og er ávegis á Kollafjørð, har teir skulu landa til Faroe Pelagic.
Hoyvík hevur henda túrin roynt norðanfyri Føroyar, og hava teir fingið 1.100 tons av sild. Í løtuni landar Norðingur til Faroe Pelagic, men teir verða lidnar at landa hvørja løtu. So Hoyvík sleppir framat beinavegin teir koma á Kollafjørð.
Hetta var seinasti sildatúrurin hjá Hoyvík í ár, nú fara teir at rigga til at fara a svartkjaftaveiðu.


text:
Rebekka vann TF Vetrarkappingina
31. Mar 2017
Hjá teimum sum hava luttikið í Vetrarkappingini hevur gingist væl. Rebekka vann ruddiligan sigur í opna kvinnubólkinum. Nummar tvey og trý blivu ávikavist Hergerð Heldarskarð...
les meir
Jan Elmar endurvann FM 10 km
28. Mar 2017
Jan Elmar endurvann FM í 10 km tá Roysnið skipaðu fyri árligu Várkappingini og seinasta umfari í Vetrarkappingini leygardagin. Líkindini vóru rættiliga góð, meðan teir...
les meir
TF VK-8 Várkappingin og FM 10 km verður leygardagin
22. Mar 2017
Í sambandi við árligu Várkappingina skipa Roysnið og FÍF tann 25. marts kl. 15.00 fyri FM í 10 km renning í Runavík. Hetta verður samstundis...
les meir
Væleydnað Silvarenning í morgun
18. Mar 2017
Treysti skipaði fyrrapartin fyri árligari Silvarenning í Klaksvík, har einir 55 rennarar luttóku, og var harav meginparturin børn. Líkindini at renna vóru sera góð hóast...
les meir
Rebekka vann eisini í Trongisvági
14. Mar 2017
Í fínastu rennilíkindum varð sjeynda umfar av TF Vetrarkappingini avgreitt í Trongisvági leygardagin, har Hvistan var vertur. Turt, eitt fitt lot og sólin sá...
les meir
Ársaðalfundur hjá Treysti verður hósdagin tann 23. mars 2017
08. Mar 2017
Ársaðalfundur hjá Treysti verður hósdagin tann 23. mars 2017 kl. 19.30 í hølunum hjá Norðoya Sparikassa í Klaksvík.Skrá smb. lógum felagsins:Fundarskráin á aðalfundi er hendan:...
les meir
Silvarenningin 2017
06. Mar 2017
Leygardagin 18. mars kl. 11.00 skipar Treysti árligari Silvarenning. Treysti hevur seinnu árini skipað fyri renning í ber navnið hjá høvuðsstuðulinum hjá felagnum. Treysti hevur...
les meir
Rebekka vann á Fossánesi
05. Mar 2017
Rebekka Fuglø og Andrias Hansen úr Bragdið sigraðu í opnu bólkunum, tá Treysti í gja´r skipaði fyri 6. umfari av TF Vetrarkappingini á Fossánesi. Teinurin...


text:
4. januar 2014
Anja Nielsen greiðir frá trúboðanararbeiði í Filipsoyggjunum
┴ m°tinum Ý Betesda komandi mikukv°ld 8. januar, kl. 20, greiir Anja frß arbeiinum millum Šttarbˇlkar ß Filipsoyggjunum.
Seinastu sjey ßrini hevur Anja Nielsen virka sum tr˙boari ß Filipsoyggjunum Ý samband vi New Tribes Mission.
Hon er Ý l°tuni heima Ý KlaksvÝk og verur Ý F°royum til komandi summar. Mean hon er heima, fer millum anna at vitja samkomurnar.
┴ m°tinum Ý Betesda komandi mikukv°ld, 8. januar, kl. 20 fer hon at greia frß arbeiinum millum Šttarbˇlkar og vÝsa myndir. Eisini fer Jßkup Hansen at siga n°kur or um "t°rvin ß tr˙boanö.
17 Sangarar og ein trio fara at syngja.
Ein drekkamuur verur aftanß, har eisini verur h°vi at heilsa uppß Anju.
ěll eru hjartaliga vŠlkomin


text:
Tíðindaskriv
23.10.2017 - 11:09
Tíðindi > Heilsa & Umhvørvi > Sjúkuviðgerðir
Viðgerð fyri krabbamein er batnað nógv seinastu árini, og alsamt fleiri gerast frísk, men kortini eru tað fleiri, sum fáa seinfylgjur av sjúkuni og viðgerðini. Fylgjur, ið eisini kunnu vísa seg nógv ár seinni, og sum kunnu vera til stóran ampa.
Krabbameinsfelagið skipar tí fyri fyrilestrum um evnið. Fyrilestrarnir verða hósdagin á Hotel Hafnia í Havn. Um dagin er ein fyrilestur fyri heilsustarvsfólk, o gum kvøldið er almennur fyrilestur, ætlaður teimum, sum hava seinfylgjur av krabbameinssjúku og –viðgerð, umframt øðrum áhugaðum.
Fyrilestrarhaldari er norska Cecilie E. Kiserud, yvirlækni og serfrøðingur í onkologi. Hon er leiðari fyri ‘Nasjonal kompetansetjeneste for seneffekter etter kreft’ á Oslo Universitetssykehus.


text:
Norðoya Bú- og Heimatænasta og Heilsu- og umsorganartænastan hjá Tórshavnar kommunu skipaðu í síðstu viku fyri skeiði, har tey luttakandi vóru sjúkrarøktarfrøðingar, ergo- og fysioterapeutar.
Norðoya Bú- og Heimatænasta hevur síðan yvirtøkuna av eldraøkinum raðfest fakliga menning, og er hetta skeiðið ein liður í tí arbeiðinum. Eisini er tað eitt ynski frá starvsfólkunum um, at júst hetta økið verður ment. Tí er eitt slíkt samstarv at fegnast um.
Skeiðið er skipað í tvey modul, og talan er bæði um føroyskar og útlendskar undirvísarar, sum viðgera palliatión út frá ymiskum sjónarhornum.
Meira kann lesast um palliatión og endamálið við skeiðinum her.


text:
Út at ferðast
“At ferðast er at liva”, segði danska skaldið H.C. Andersen. Og vit kunnu ikki annað enn vera samd. Hvat er betri enn veittra gerandisdegnum við øllum sínum skyldum farvæl í eina tíð og fara út í heim at fylla kuffertið við ógloymandi upplivingum?
Í dag er tað lutfalsliga lætt at ferðast til fjarskotin lond, og heimurin tykist tí stundum ikki so stórur. Uttanlandsferðir eru tó kostnaðarmiklar, og tí er tað skilagott at spara saman og fyrireika ferðina í góðari tíð frammanundan. Tú kanst aloftast spara fitt av peningi, um tú keypir ferðaseðlar og bíleggur bil og gisting í góðari tíð frammanundan.
Spar saman í góðari tíð
Um tú byrjar at spara saman í góðari tíð, tykist tað ikki so tungt, tá ferðin nærkast. Ferðaseðlar, tryggingar og lummapengar – og eitt galdandi pass - skulu til, um tú ætlar tær at njóta ein góða uttanlandsferð. Og leggur tú eitt sindur til viks hvønn mánað, fært tú ráð til eitt sindur meira.
Royn roknaran niðanfyri, so tú sært, hvussu nógv, tú skalt spara saman til dreymaferðina hvønn mánað.
Tað praktiska
Eingin ynskir sær eina uttanlandsferð við oysandi regni, stuldri ella mateitran. Vit kunnu tíverri ikki lova tær gott veður, men vit kunnu hjálpa við praktisku viðurskiftunum, sum samanumtikið kunnu bjarga ferðini: Tryggingar og gjaldskort.
Tvey gjaldskort við á ferðini
Tað er umráðandi, at tú hevur meira enn eitt gjaldskort við tær á uttanlandsferðini. So kanst tú kenna teg tryggari, um annað kortið verður burtur, stolið ella gerst óvirkið. Skalt tú leiga bil á ferðini, er tað eitt gott hugskot eisini at hava eitt kredittkort við. Tað kemur nevniliga javnan fyri, at bilútleigarar krevja, at tú rindar við kredittkorti fyri bilin.
Tað er eisini sera umráðandi, at tú hevur røttu tryggingina til ferðina, soleiðis at tú ert tryggjað/ur, um tú skuldi verið fyri stuldri og óhappi, ella um tú gerst sjúk/ur ella viðførið er seinkað.
Góð ráð til ferðina
- Spar saman í góðari tíð. Stovna eina kontu og flyt eina fasta mánaðarliga upphædd alt árið.
- Tryggja at passini eru galdandi í góðari tíð, og kanna um neyðugt er við visum og møguligum koppsetingum.
- Tak støðu til, hvussu nógvan pening, tú ætlar at brúka á ferðini. Set t.d. eitt hámark fyri, hvussu nógv tú kanst brúka til ávikavist mat, gisting, tinganest, o.a.
- Ansa eftir gjaldskortinum, og minst til at hava eitt eyka kort við. Goymið kortini hvør sær, og goymið ongantíð pin-kotuna saman við kortunum.
- Kunna teg um, hvørjar ásetingar eru galdandi fyri títt gjaldskort. Kortið kann hava eitt ásett nýtsluhámark, og gjald kann verða tikið fyri úttøku av peningi o.s.fr.
- Minst til at hava røttu tryggingar alt eftir um tú ferðast í Norðurlondum, Evropa ella aðrastaðni í heiminum. Hav altíð ferðatryggingarkortið við.
- Ansa eftir fartelefonnýtsluni, tá tú ert uttanlands. Kanna hjá telefonfelagnum, hvat er galdandi fyri títt ferðamál.
- Rinda altíð í staðbundnum gjaldoyra, um tú verður spurd/ur, hvussu tú ynskir at rinda. Tað er sum tummilsregla nevniliga dýrari at velja at gjalda í donskum krónum, tí tá verður eitt gjald fyri veksling lagt omaná.
- Tað er týdningarmikið at fylgja við í flytingunum á tíni kontu, soleiðis at tú varnast tað, um títt kort verður misnýtt, og kanst sperra kortið beinanvegin. Vit mæla tær tí til at hava Netbankan sum app, so tú altíð hevur yvirlit, hóast tú ert uttanlands.


text:
Útbúgving, gransking, nýskapan, mentan og økt altjóða samstarv
Sigurð í Jákupsstovu, rektari á Fróðskaparsetrinum, setti Vísindavøkuna 2012. Hetta gjørdi hann við røðu, sum var hildin í stóru høllini hjá Østrøm fríggjadagin 28. september kl 16.
Røðan hjá Sigurði í Jákupsstovu
At vísindavøkan nú er farin av bakkastokki fyri fimtu ferð, er stórliga at gleðast um (eitt satt bragd), og fari eg vegna Fróðskaparsetur Føroya at takka Granskingarráðnum og Anniku Sølvará fyri so hegnisliga og ágrýtin at standa fyri hesum megnar átaki. Vísindavøkan er partur av evropeiska tiltakinum Researchers’ Night, sum í ár verður fyriskipað fyri 8 ferð – samstundis, á tí fjórða fríggjadegnum í september, í umleið 300 býum í 32 evropeiskum londum. Endamálið er at vísa á hvønn leiklut granskingin hevur í samfelagnum uppá ein livandi og fangandi hátt – við framløgum, royndum og vitjanum, eitt familjutiltak til at kveikja áhugan millum fólk og serliga millum børn og ung fyri vísindi.
FN felagsskapurin UNESCO ið virkar fyri útbúgving, vísindi, mentan, kunning og samskifti sigur um síni yvirskipaðu endamál at tey eru at:
• Viðvirka til varandi frið við at fremja dygdargóða útbúgving og lívlanga læring, altjóða vísindaligt samstarv, verju av mentanararvi og økt samskifti millum ymiskar mentanir.
og at
• Viðvirka til burðardygga menning og at arbeiða móti fátækradømi við at seta nýggj altjóða politisk mál og at styrkja stovnarnar, ið virka innan útbúgving, vísindi og mentan
Endamálið er at tryggja at læruinnihaldið, umhvørvið fyri læring, siðvenjur og mannagongdir eru við til at menna neyðugar førleikar, ið krevjast til at arbeiða móti tíðarinnar avbjóðingum í bæði einum heimligum og globalum konteksti. Førleikar, sum kritiska hugsan, kreativitet, etiskar spurningar og aktivan medborgaraskap, ið byggja á samhaldsfesti, mannarættindi, javnrættindi og talufrælsi.
Til ber at siga, at tað er ikki so nógv nýtt í hesum, men tó - tað nýggja er kanska at hesar dygdirnar verða í dag sæddar sum altavgerandi neyðugar fyri at okkara samfelag og heimurin skal finna eina burðardygga leið – har vit ikki týna tilfeingið fyri løtuvinning, ella byggja samfeløg har ov stórar ójavnvágir millum fólk, lond og regiónir skapa ófrið.
Amerikanski filosoffurin Martha Nussbaum førir fram, at heimssamfelagið alt er á vandakós, tá um útbúgving ræður. Søguliga hava humanistisku fakini verið í miðdeplinum, tí tey eru neyðug til at útbúgva kompetentar demokratiskar borgarar. Í nýggjari tíð, metir Nussbaum, er hendan grundhugsjónin um útbúgving er skeiklað. Í hugsanini og strembanini eftir fíggjarligum vøkstri er vandi fyri, at vit í útbúgving leggja størri dent á produktivitet enn á at vit útbúgva kritiskar, vitandi og empatiskar borgarar. Við at missa hesar førleikar seta vit fólkaræðið í vanda.
Rótloysi og líkasæla er ein hóttan fyri samfelagsmenningina. Um vit vilja byggja land mugu vit tryggja, at okkara børn og ungu festa sínar røtur í føroyskan grundvøll. Hetta gera vit við m.a. gjøgnum útbúgving at styrkja teirra tilvitan um føroyskt mál, náttúru og samleika, um bókmentir, søgu, tónleik, kreativitet, nýskapan og fólkaræði.
Eitt aðal satsingsøki á Setrinum er ásett at verða gransking og útbúgving innan burðardygga menning. At búleikast 48.000 fólk á fjarskotnum oyggjum í miðjum atlantshavi krevur at vit hugsa burðardygga menning inn í øll okkara samfelagsviðurskifti. -her heima, - við onnur lond, politiskt og vinnuliga. Vit eru sum samfelag ógvuliga bundin av náttúrutilfeinginum, ið býr í okkara havøki, - og tí, til at tryggja áhaldandi burðardygt avkast, er neyðugt at fremja skynsama, gjøgnumskygda og burðardygga tilfeingisumsiting, samstundis sum vit flyta okkum alsamt longur inn í vitanarsamfelagið.
Lykilin at menna eitt framkomið nýmótans samfelag er, sum nevnt, gjøgnum útbúgving, gransking, innovatión, mentan og økt altjóða samstarv. Vit skulu skapa eitt kveikjandi umhvørvi og ambitiøsar visjónir, ið draga ung og vælútbúgvin fólk higar.
Vísindavøkan og Granskingarráðið er týdningarmikil partur í hesum. Vit síggja, at vaksandi tal av ungum fara undir eina granskaraútbúgving og at gransking fyllir alsamt meiri í almenna rúminum.
Til at styrkja føroyska gransking, eiga vit at savna vísindaumhvørvið og byggja sterk fokuseraði vísindatoymi grundað á okkara viðurskifti, fortreytir og avbjóðingar. Økt samstarv við útlendsk universitet – um gransking og útbúgving er neyðugt.
Hetta er í tráð við endamálsorðingarnar fyri seturslógina og í tráð við granskingarpolitikkin.
Góða vísindavøku og takk fyri


text:
Tinganest hevur síðani áttatiárini skrivað og sungið sangir fyri føroyingum. Teirra gløggu eygleiðingar, skeivu vinklar, vælsitandi tekstir og fangandi løg hava givið bólkinum eina heilt serliga støðu í føroyskum tónleiki. Verður tað lagt saman við serstaka vágasoundinum, ber til at siga, at eingin bólkur í heiminum er sum Tingnest.
Jóan Jakku Guttesen og hansara menn eru framúr á palli, og nú koma teir aftur á Summar Festivalin at spæla sangir sum Vágagellan, Annan sang, Síðsti dansur, Upp á tá og aðrar.


text:
08-09-2017
Fornfrøðisligur útgrevstur á Krambatanga
Seint í mai í ár, vóru vit ein frálíkan gongutúr í Ørðavíkarlíð og á søguliga Krambatanga. Bent Albinus og Pól Arni Holm greiddi frá um hanseatarnir, ið høvdu handil á Krambatanga. Hann bleiv bygdur í 1656, men virkaði einans í trý ár.
Á túrinum kom Bent, sum í dag eigur økið, inn á, at seinni í ár, fór stórur, fornfrøðisligur útgrevstur at fara fram á økinum. Útgrevsturin er fíggjaður av týska statinum.
Nú er stundin so komin hartil, at fólk eru farin í gongd við at grava ut. Til ber at fylgja gongdini, á Facebook her.
Í komandi fer umboð frá kommununi at vitja staðið og fáa eitt prát við útgrevstrarfólkið. Meiri verður kunnað um hetta í komandi viku.
Myndin er lánt frá síðuni hjá útgrevstrartoyminum.


text:
Tíðindasavn
Aðalfundur felagsins verður 16.02.08 kl. 19:00
Aðalfundur felagsins verður leygarkvøldið 16. februar 2008 kl. 19:00 í hølum felagsins, Traðarvegur 20 í Havn. Dagsskrá sambart lógum felagsins. 1. Frásøgn formansins frá farna ...
Liljan Midjord gevst hjá S & K felagnum
Liljan Midjord gevst á skrivstovu felagsins 1. februar 2008 og fer í starv hjá landslæknanum. Liljan Midjord hevur starvsast hjá S ...
Martin Dam Joensen stillar upp til nevndina
Martin Dam Joensen stillar upp til nevndina í S & K felagnum. Martin Dam Joensen arbeiðir sum sølumaður hjá Smyril Line og er búsitandi í ...
Jan Nielsen stillar ikki uppaftur
Jan Nielsen, sum hevur sitið í nevndini hjá S 16. februar og skal tí eitt nýtt umboð koma ...
Barsilsskipanin og Vinnuhúsið
Á heimasíðuni hjá Vinnuhúsinum, kann ein í dag 20.11.2007 lesað "Leygardagin boðaði útvarpið frá, at landsstýrismaðurin í vinnumálum fer í næstu viku at bera ...
Limagjald hjá lærlingum
Nevndin hevur á nevndarfundið hósdagin 15.11.2007 viðgjørt lima- og lívstryggingargjald hjá lærlingum og avgerð var tikin um, at limagjaldið skal verða 60,00 kr. um ...
Nýggj heimasíða tikin í nýtslu
S Endamálið við heimasíðuni er, at hon skal verða okkara millumlið millum nevndina og limirnar í felagnum. Her ...


text:
Føroyskir sangtekstir
- Faðir heilagi, í náði
- Faðir í Himli, áh, vit elska teg
- Faðir Vár
- Faðir vár í himlasølum
- Faðir vár, Tú, sum ert á Himni
- Faðir vit takka tær
- Faðir, eg klári ei
- Faðir, fylg mær henda dag
- Faðir, halt hond yvir flokkin vár
- Faðir, tak oss í tín favn
- Faðir, takk fyri alt
- Faðir, vit teg elska
- Faðirin sigur: Gev hjarta títt mær
- Faðirs míns hond var so slitin og hørð
- Faðirsins orð og úr erva ein lykt
- Fågeln
- Fagra blóma
- Fagra land, har gleðin bíðar
- Fagrari sang eg skal syngja enn nú
- Fagrastur er Jesus, av tíggju túsund ber hann
- Fagur himin er at sjá
- Fagurt ert tú, fosturlandið
- Fanatikarin
- Fangaður jé var
- Far góða far
- Far hóvliga
- Far lítli útum eina løtu og spæl
- Far meg ikki um, áh, Jesus
- Far og ber tað fram til Jesus
- Far og ger mær leiðið til
- Far ongantíð frá mær
- Far so væl
- Far til Jesus
- Far til Jesus, hann er sannleikskelda
- Far til Jesus, hvat ið enn teg hendir
- Far út við tíni nót
- Far, far bert til Harran, tín Gud, tú í bøn
- Far, verøld, far væl
- Farandi tíð
- Fari mín egna veg
- Farið um jól og trettanda er
- Farin brátt øld er við døgum so mongum
- Farvæl
- Farvæl tú breiði vegur, meg aldri meir tú sær
- Fast stóð í fonnum eitt fjalladalsfylgi
- Fedranna kirkja í Føroya tjóð
- Fedranna trúgv – o sterka vár
- Feel good
- Fegnast, tú jørð, rek myrkrið út
- Feigdin
- Fekk eg talt øll tey tár, ið her falla
- Ferðamenn
- Ferðast Jesu navni í
- Ferðast við Gudi
- Ferðast við Jesus
- Fet um fet, á hvørt stað
- Fields of the fallen
- Fikutræ í garð varð plantað
- Fílurin
- Fimm feitar flugur
- Fimtan ár
- Fingrarnir hanga fastir
- Fingulingurin
- Finn hevur stolið ein slikkipinn
- Finn tey fortaptu, leita upp lambið
- Finst enn kraft í tí Keldu av blóð
- Firvaldur
- Firvaldurin
- Fischer, ver vælkomin heim til tín stað
- Fiskurin bítur
- Fjakkarin og ferðin
- Fjal ikki andlit títt fyri mær, Harri
- Fjaldur í frelsuni eg
- Fjálg eins og fleyrið á sumri
- Fjallprúða heim
- Fjart frá tær
- Fjart handan heimsins bardu strendur
- Fjart í sál míni spælir eitt yndisligt lag
- Fjart út um himmalhválvið
- Fjern den klud
- Fjøldin hevndi seg
- Fjøllini standa úti
- Fjøllini tey sterku kunnu vikast
- Fjøtraður í trælabondum fyri Fárao eg sleit
- Flag
- Flames of the free
- Fleyggj
- Flippan
- Fljóð mítt bjarta
- Flóvin Bænadiktsson
- Fløkta fræið
- Fløskan
- Fløskubumsurin
- Fløvandi vón
- Flúgv við mær
- Flúgvandi hollendarin
- Flykrur í vindi
- Flytifuglar
- Flytifuglarnir
- Fólk Títt við lovsangi, paukum og trummum
- Fólkafrøði fyri framhaldsflokkar
- Fólkafundur
- Fólkið frælst
- Fólkið í Føroyum
- For all god’s children
- For hjúnunum vit biðja
- Fór tín lívssól í kav
- Forðum søkti eg, áh, Harri
- Forelskaður sjónleikari
- Forever Dust
- Fostursangs land
- Fótafet á nátt
- Fótbóltur
- Føðiland mítt
- Føðilandið
- Føðingardagssangurin
- Føgru, ljósu barndómsdagar
- Føgur er foldin
- Føgur var náttin við blaktrandi stjørnum í forðum
- Før tú okkum, Gud Jehova
- Førdur varð Stefan, Guds vitni, til jødiska ráðið
- Føroya fólk
- Føroyalands skál!
- Føroyar
- Føroyar er eitt land
- Føroyar eru fagrar
- Føroyar eru heimsins besta stað
- Føroyar mín drotning
- Føroyar mín móðir
- Føroyar mítt land
- Føroyar og Føroyamál
- Føroyar tá sólin í tindrandi megi
- Føroyingar
- Føroyingar lat oss nú standa saman
- Føroyingar, sum her nú koma saman
- Føroyska málið
- Frá bygd to bý
- Frá Guðs Halgidómi flýtur
- Frá himmalsins einglum
- Frá himmalskum sendiboð tíðindi glað
- Frá Klaksvík hoyrdist sjongur
- Frá Ljósins Ríki steig Guðs Sonur niður
- Frá stormi og frá ódn, sum sló
- Frá Sunnivu dóttir kom
- Fráferð
- Fram á hermótið
- Fram í stríð, tú Frelsti Skari
- Fram í trúgv, fram í vón og í kærleika Guds
- Fram mót Himli, fram mót Himli
- Fram við skundi, altíð framá
- Fram, Føroyingar!
- Framá, Kristi stríðsmenn, framá, hvør ið kann
- Framvið vandastrond
- Fræ í frosti svevur
- Frægir funnu Føroya land
- Fræið
- Frælsi er ikki at loysa øll bond
- Frælsi gjøgnum Jesu blóð
- Frælsisvónin
- Freedom of Scotland
- Freight Train
- Freistað og roynd, vit undrandi spyrja
- Frels oss Guð frá hinum illa
- Frelsari, hevði ikki eg teg funnið
- Frelsari, vit tøkk tær siga
- Frelsarin hirði mín góður er
- Frelsarin kallar á hjarta títt nú
- Frelsarin, vár Harri Jesus
- Fremjið ring eftir gólvi fram
- Fremmandur
- Fremmandur eg eri her
- Fremmandur eri í heiminum eg
- Fretdrykkur
- Frezzasangurin
- Frí náði! Áh, hitt dýra ljóð!
- Frið sum troyst í sakni her
- Frið, fullan frið við teg, áh, Gud
- Friðarsangur
- Friðleysa sál á foldum her
- Friðleysur burtur frá Guði eg gekk
- Friður á fold
- Friður stilt sum flóðin flýtur
- Friður sum flóðin kærleiki mikli
- Fríkeypt frá lóg nú, frelsa er funnin
- Frítíðarparadís
- Fritiof og Carmencita
- Frívilligur til krossins deyð
- Fró og glað vit teg tilbiðja
- Froskurin
- Frozen lullaby
- Frøi er í himli høga
- Frøist nú hvør, ið frøast kann
- Frukt og grønt og gott
- Frustreraðir Javnaðarmenn
- Fucking holy
- Fuglafjarða gentan
- Fuglar flestallir teir fóru avstað
- Fuglurin lítli
- Fulla frelsu
- Fullfíggjað frælsi á jørð
- Fullu tár, og nívdi sorgin
- Fýkur stormur, dunar ódn
- Fylgið
- Fylgjast vit hond í hond
- Fyllir tú
- Fýra fittir bláhvalir
- Fýra jólanissur
- Fýra skótar
- Fyri breyð og fyri vín
- Fyri dagin, Gud, sum farin er, eg sigi takk
- Fyri Guðs Fólk Harrin altíð veit ein útveg
- Fyri halgu føðing tína
- Fyri minninum
- Fyri sakir Zions vil eg ikki tiga
- Fyrigev mær, veit mær náði
- Fyrigev oss syndir várar
- Fyrigev tú mær, mínum hjarta
- Fyrigivin syndin
- Fyrr eg gekk við heimsins børnum
- Fyrr ella seinni hvørt skýggj horvið er
- Fyrr ófriður sál mína nívdi
- Fyrr var øll mín trúgv á Jesus
- Fyrst boðar Guð sítt sæla náðarorðið
- Fyrst kemur mánadagur


text:
Burturkast
Bingjuplássið í Kunoyar kommunu
Bingjuplássið er á Garðaryggi í Haraldssundi.
Opið er:
Mikudag frá kl 17-19
Leygardag frá kl 14-17
Bingjuplássið á Garðaryggi í Haraldsundi: tekur bert móti burturkasti frá vanligum húsarhald. Alt rusk, sum kemur á umhvørviplássið, skal vera rætt skilt.
Pappír: IRF heintar hvíta posa, sum er til pappír, eina ferð um mánaðan.
Virki, handlar og aðrar fyritøkur: hava onga atgongd á umhvørviplássinum, og verður víst til IRF, tel. 414243
og heimasíðuna hjá IRF.
Ruskbingjurnar kunnu ikki nýtast av borgarum búsitandi uttan fyri Kunoyar Kommunu.
Húski við 6 ella fleiri fólkum fáa til innsavningarskipanin útflyggja tveir ruskposar pr. viku; vinarligast boðað kommununi frá, um talið av húsfólki broytast í mun til hetta.
KALENDARI
SAMBAND
Kunoyar kommuna
Kunoyargøta 7
780 Kunoy
Tel. +298 21 68 14
Skrivstovan
Kunoyargøta 7
780 Kunoy
Opið er:
Mánadagin frá 9:00 til 11:00


text:
Komandi kommunustýrisfundur 26.04.2017
Komandi kommunustýrisfundur 26.04.2017:
Kommunustýrisfundurin verður á kommunuskrivstovuni kl. 19.00
Mál á skrá:
1. Umsókn um fíggjarligan stuðul til GDS-felagið
2. Umsókn um limagjald til Norðoyar Kunningarstovu 30 kr. pr. íbúgva
3. Uppskot frá Jákup Jacobsen um at Kommunan keypir Sláturhúsið til neyst (uppaftur tikið)
4. Stuðul til Umsorganarheimið Gloria
5. Málið um neystagrundir í Haraldssundi, ið Jógvan á Høvdanum skuldi fáa mált upp (uppaftur tikið)
6. Umsókn um keyp av bók "Oddvørsa gerandis brellbitar"
7. Uppskot frá Sóleyð Klettskarð í Kongsstovu um at seta ein nýggjan royndan skrivara (uppaftur tikið)
Sóleyð vil hava hetta mál viðgjørt við afturlatnum hurðum
8. Kunning
Sóleyð Klettskarð í Kongsstovu
borgarstjóri
Kunoyar Kommuna
KALENDARI
SAMBAND
Kunoyar kommuna
Kunoyargøta 7
780 Kunoy
Tel. +298 21 68 14
Skrivstovan
Kunoyargøta 7
780 Kunoy
Opið er:
Mánadagin frá 9:00 til 11:00


text:
Kommunufelagið hevur í longri tíð havt ætlanir um at varpa serligt ljós á fyribyrgjandi arbeiði millum børn og ung, sum kann tryggja, at grundleggjandi gerandisviðurskiftini hjá teimum eru í lagi. Royndir í mongum londum vísa, at hetta best verður gjørt við, at øll, sum í sínum dagliga arbeiði hava við børn og ung at gera, meta um trivnaðin á eins felags, skipaðan hátt. Jú yngri barnið er, tess lættari er tað at ávirka støðuna tann rætta vegin.
Í formansfrágreiðingini hjá Kommunufelagnum í fjør var nortið við týdningin av fyribyrgjandi arbeiði, og nú er greitt, at fyrsta tiltakið verður ein stór ráðstevna um fyribyrgjandi leiklutin hjá kommunum á barnaøkinum, sum verður hildin hósdagin 13. september 2018, kl. 9 – 16, á Hotel Føroyum. Heitið á ráðstevnuni er rættiliga sigandi: “Við at gera nakað nú, vinna vit í longdini”.
Ráðstevnan vendir sær bæði til politisku skipanina og til starvsfólk á økinum, eitt nú á dagstovnum, skúlum, námsfrøðiligum ráðgevingum og á barnaverndartænastum. Eisini er ráðstevnan áhugaverd fyri sjálvbodnar felagsskapir, yrkisfeløg, ymiskir landsstovnar og teirra aðalráð, Fróðskaparsetrið, løgregluna og onnur, ið hava serligan áhuga fyri børnum og ungum. Fyribils er avtala gjørd við fleiri fyrilestrarhaldarar innan- og uttanlands, sum fara greiða frá sínum royndum og hugsjónum, so vit fáa eina góða mynd av, hvat fyribyrgjandi arbeiðið skal byggjast á, og hvussu tað verður sett í verk.
Ein nágreinilig skrá fyri ráðstevnuna verður tøk miðskeiðis í komandi mánaði, og verður tá kunngjørd saman við tilmeldingarfreist og øðrum praktiskum upplýsingum.


text:
Hann er føddur í Tórshavn 7/4-1911. Aftan á at hava lokið. barnaskúlan var hann veturin 1925-26 á Føroya Fólkaháskúla og síðani í handverkaralæru til 1929; veturin 1929-30 var hann á háskúlaskeiði á Voss í Noregi, fór so til Danmarkar, tók preliminerprógv í 1932 og studentsprógv í 1934. Hann las síðan við lærda háskúlan í Keypmannahavn 1934-38, kom so aftur til Føroya og var, til hann í 1976 legði frá sær vegna aldur og við eftirløn, lærari á Føroya Fólkaháskúla, stjóri tíðarskeiðið 1942-53.
Jóhannes hevur dúgliga fingist við orðabókaarbeiði. Umframt at evna til ymsar orðalistar hevur hann greitt til prentingar bókina »Donsk-føroysk orðabók« 1967 og handritið »Ensk-føroysk orðabók«, ið arbeitt verður við í løtuni.
Hann hevur skrivað fleiri greinir um gamalt føroyskt arbeiðslag og gamla føroyska amboðsmentan, og umframt hevur hann lagt úr hondum stórt týðingarverk: Carl Larsson i By: »Verja og vaka og aðrar søgur«, 1952, og Albert Camus: »Fremmandamaðurin«, 1968, Arne Garborg: »Av ringum slag«, 1958, W. Sommerset Maugham: »Nátt í Firenze« 1957-58, og R.L. Stevenson: »Dr. Jekyll og Mr. Hyde« 1955-56. Hesar tríggjar seinast nevndu eru ikki komnar í bók, men prentaðar sum framhaldssøgur í »Glugganum«. Umframt hevur hann týtt handritið hjá R.K. Rasmussen: »Gomul føroysk heimaráð« 1959.
Saman við Rasmusi Rasmussen legði hann í 1949 til rættis fimti ára minningarrit Føroya Fólkaháskúla.
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).


text:
Vinnarin av málninginum á Listaframsýningini við Løkin í Runavík, bleiv atgongumerkið nr. 72. Vinnarin kann fáa málningin við at venda sær til Adrian Dalsá tlf.: 282801
10.04.2012
Vinnari av málningi
- Fólk í Funningsfirði fáa nú Bønhús
- Kortlegging við dronum
- Viðv. næmingagjaldi
- Bygdadagur í Rituvík 26. mai 2018
- Marmennilin
- Ruddingardagur leygardagin 12. mai
- Garðar í seyðahøgum standi
- Kunngerð um serstaka byggisamtykt fyri bygging av nýggjari kirkju á Glyvrum
- Ruddingardagar í Runavíkar kommunu
- Ársroknskapurin fyri 2017 góðkendur
- Innsavningin hjá IRF forskotin hesa vikuna
- Tjarnarvegur í Runavík stongdur vegna vegarbeiði
- Flaggdagsrøðan í Runavík 2018
- Flaggdagshaldið sent beinleiðis á R7
- Løgmaður heldur røðu á flaggdagshaldinum í Runavík
- Ragnar verður rakstrarleiðari
- Listaverkætlan í Elduvík
- Undirstøða
- Flaggdagshald – umframt ódnartøk og steypadyst
- Áheitan frá IRF um at øll húsarhald fáa sær ruskstativ